text:
OC alemedde mu ofiisi
AB’OKU Kaleerwe batabuddwa ku ani mutuufu akulira poliisi y’omu kitundu kyabwe. Kino kiddiridde OC abaddewo okukyusibwa bakama be n’alemera mu ofiisi ng’ate batumyeyo n’omulala.
Poliisi y’oku Kaleerwe emanyiddwa nga ku kabaawo olw’okuzimbibwa mu mbaawo, y’etwala omuluka gwa Makerere I, Makerere III, Mulago n’ebitundu bya Kyebando.
Dennis Angor yakyusiddwa ne bamulagira okugenda ku CPS mu Alert Squad olwo ekifo kye ne bakitumamu ASP Yakubu Wakisadah eyeeyanjudde wiiki ewedde wabula nga mu kiseera kino asiiba wabweru, talina ofiisi.
Mwe yanditudde, Angor agiremeddemu. Okukyusibwa kwa Angor kwaddiridde abatuuze okumwemulugunyako olw’enkola ye ey’emirimu.
Ensonda ku poliisi ye Wandegeya etwala ey’oku Kaleerwe zaategeezezza nti Angor ng’amaze okufuna obubaka ku ssimu ye obumulagira okuva mu poliisi y’oku kaleerwe agende akolere ku CPS mu Alert Squad, yaddukidde ku kitebe kya poliisi ekikulu n’abaako abakulu b’ayogera nabo n’ekyaddiridde kulemera mu ofiisi.
Wasswa Mukisa, omutuuze mu Mini triangle yategeezezza nti abaserikale bangi abazze bakolera ku Kaleerwe baggyibwawo tebaagala olw’ensonga ezitali zimu.
Yagasseeko nti mu kiseera kino abakulira poliisi y’oku Kaleerwe bali babiri ng’abatuuze batabuddwa ani gwe balina okukolagana naye omutuufu.
“Tusaba abakulira poliisi mu ggwanga batuyambe batubuulire ani atwala poliisi y’oku Kaleerwe kuba kati tetumanyi kiddako. Ensonga bagiraba ng’ennafu naye esobola okuvaako ebizibu ebirala,” Mukisa bwe yategeezezza.
RPC AYOGEDDE
Aduumira poliisi ya Kampala North, RPC Nganizi yategeezezza Bukedde ku ssimu nti kituufu Angor yakyusiddwa era eky’okulemera mu ofiisi baakitegeddeko. Yagumizza abatuuze nti kigenda kugonjoolwa mu bwangu.
N’akakasa nti Yakubu Wakisadah y’akulira poliisi y’oku Kaleerwe era n’alabula Angor okwamuka ekifo kino mu bwangu.
AB’OKU Kaleerwe
batabuddwa ku ani mutuufu
akulira poliisi y’omu
kitundu kyabwe.
Kino kiddiridde OC
abaddewo okukyusibwa
bakama be n’alemera mu
ofiisi ng’ate batumyeyo
n’omulala.
Poliisi y’oku Kaleerwe
emanyiddwa nga ku kabaawo
olw’okuzimbibwa mu
mbaawo, y’etwala omuluka
gwa Makerere I, Makerere
III, Mulago n’ebitundu bya
Kyebando.
Dennis Angor yakyusiddwa
ne bamulagira
okugenda ku CPS mu Alert
Squad olwo ekifo kye ne
bakitumamu ASP Yakubu
Wakisadah eyeeyanjudde
wiiki ewedde wabula nga
mu kiseera kino asiiba
wabweru, talina ofiisi.
Mwe yanditudde, Angor
agiremeddemu.
Okukyusibwa kwa Angor
kwaddiridde abatuuze
okumwemulugunyako
olw’enkola ye ey’emirimu.
Ensonda ku poliisi ye
Wandegeya etwala ey’oku
Kaleerwe zaategeezezza nti
Angor ng’amaze okufuna
obubaka ku ssimu
ye obumulagira okuva
mu poliisi y’oku kaleerwe
agende akolere ku CPS
mu Alert Squad, yaddukidde
ku kitebe kya
poliisi ekikulu n’abaako
abakulu b’ayogera nabo
n’ekyaddiridde kulemera
mu ofiisi.
Wasswa Mukisa, omutuuze
mu Mini triangle
yategeezezza nti abaserikale
bangi abazze bakolera
ku Kaleerwe baggyibwawo
tebaagala olw’ensonga
ezitali zimu.
Yagasseeko nti mu kiseera
kino abakulira poliisi
y’oku Kaleerwe bali babiri
ng’abatuuze batabuddwa
ani gwe balina okukolagana
naye omutuufu.
“Tusaba abakulira poliisi
mu ggwanga batuyambe
batubuulire ani atwala
poliisi y’oku Kaleerwe
kuba kati tetumanyi kiddako.
Ensonga bagiraba
ng’ennafu naye esobola
okuvaako ebizibu ebirala,”
Mukisa bwe yategeezezza.
RPC AYOGEDDE
Aduumira poliisi ya
Kampala North, RPC
Nganizi yategeezezza Bukedde
ku ssimu nti kituufu
Angor yakyusiddwa era
eky’okulemera mu ofiisi
baakitegeddeko.
Yagumizza abatuuze
nti kigenda kugonjoolwa
mu bwangu. N’akakasa
nti Yakubu Wakisadah
y’akulira poliisi y’oku
Kaleerwe era n’alabula Angor
okwamuka ekifo kino
mu bwangu.


c: text/html

text:
ABATUUZE b’e Ganda mu Munisipaali y’e Nansana e Wakiso nga bali wamu n’abakulu mu kika ky’Effumbe, balemesezza Poliisi ebadde ezze okubagumbulula ng’eyagala...
FDC enenyezza gavumenti olw’okulemwa okumalawo ekittabantu n’egamba nti obukulembeze bwayo bugenda kwesogga akafubo okutema empenda z’okusalira ensonga...
MINISITA atalina mulimu gwa nkalakkalira, Haji Abdul Nadduli mwennyamivu olw'ekitongole ekivunaanyizibwa ku kugaba emmwanyi ekya Coffee Development Authority...
OMUYIMBI George Wildive yakomyewo okuva e Bulaaya era y’omu ku baakubidde abadigize omuziki ku Freedom City mu kivvulu kya Hit after hit gye buvuddeko....
Nakisekka17, eyawambiddwa mu Paaka ya takisi mu Kampala bakumye olumbe ku biggya e Mawogola mu disitulikiti y’e Ssembabule oluvannyuma lw’abaamuwambye...
Wabula olula!
Eyabbye essimu bamukubye n’alaama
Afande naawe tugenda kukuwaayo olya enguzi
Omukozi abbye omwana w’omubaka
Jennifer Musisi asiimye Bukedde ku kabaga ka bannamawulire
22 Sep 2018
22 Sep 2018
22 Sep 2018
22 Sep 2018
22 Sep 2018

robotstxt: allowed

filter: keep


text:
ABANTU munaana baafiiriddewo mu bbaasi ya kkampuni ya Kibungo bwe yalemeredde omugoba waayo n’eyingirira tuleera.
Akabenje kano kaagudde mu kabuga Rwahi ku luguudo oluva e Mbarara okudda e Kabale ku ssaawa 9:30 ez’emisana ku Lwokutaano.
Mu baafudde kuliko mutabani wa nnannyini bbaasi eno eyategeerekeseeko erya Musinguzi ate mu baalumiziddwa 26 kuliko muka nnannyini kkampuni ya Kibungo nga kati ajjanjabwa mu ddwaaliro.
Atwala poliisi mu kitundu kino, Patrick Mugasa, yagambye nti akabenje kaavudde ku mugoba wa bbaasi okulemererwa n’ayingirira lukululana.
Wabula omwogezi wa poliisi mu kitundu kino, Elly Matte yanenyezza abantu abeefudde abadduukirize ate ne banyagulula abasaabaze n’agamba nti omuze guno guteekeddwa okukoma.
Yagambye nti poliisi egenda kukola okunoonyereza ku bantu bano era buli anaakwatibwa n’ebintu by’omusaabaze wakusimbibwa mu kkooti aggulweko omusango gw’obubbi.
Emirambo gyatwaliddwa mu ggwanika ate abalwadde ne batwalibwa mu ddwaaliro okuli ery’e Kabale ne Itojo.


text:
Mary Bwogi, kakuyege wa NRM yafiirwa mutabani we omukulu omwezi oguwedde. Wabula tannamuziika kuba ali mu kkooti ne muwala we Nakimera bwe bakaayanira...
AMAKA agawera 10 e Lweza ku lw’e Ntebe galindiridde okusengulwa omugagga w’omu Kampala, Drake Lubega mu ngeri y’okunyigiriza.
ABAMERIKA mu ssaza ly’e Texas ne Louisiana, ge bakaaba ge bakomba olw’omuyaga ogw’amaanyi ogubagoyerezza wiiki bbiri ne gubaleka nga bafumbya miyagi.
ABANTU bangi boogera ku bifo eby’ekyewuunyo naye ensangi zino Kiwamirembe tava ku mimwa gy’abantu!
Olumu omusajja oyo eyatwala abantu baffe yatukubirako essimu n’andabula nti bwe siva ku nsonga zino, nandifiirwa obulamu!
EBBULA ly’emirimu terikosezza bakulu bokka wabula n’abato naddala abawala bakwatiddwaako ekibaleetedde okubaako kye bakola okweyimirizaawo.
EBBULA ly’emirimu bwe lyeyongedde mu ggwanga n’abantu ne bongera okuyiiya nga bakozesa ebintu ebibeetoolodde bangi bye balaba nga kasasiro.
AKABINJA k’abasajja bassaabatemu akeegumbulidde okutta abantu ekyeyonoonero mu Democratic Republic of Congo kasattizza ab’ekibiina ky’amawanga amagatte...
NG’EBULA ennaku 20 Bannakenya okutuuka ku kalulu k’Obwapulezidenti, ebbugumu lyeyongedde wakati mu bunkenke anti Ssekawuka kaali kakulumye!
OBUBBI obususse mu masomero butandise okutakuza abantu emitwe era waliwo n’abatandise okugamba nti obubbi bwe tulaba leero mu bitongole bya Gavumenti...
26 Sep 2018
26 Sep 2018
26 Sep 2018
26 Sep 2018
26 Sep 2018


text:
Nnyabo ebintu bye wantuma okuva mu kyalo mbireese nsonyiwa okulwawo?
Gwe ssebo ajja azunga n’obuyembe obuto bakugambye nti ndi lubuto.
Eee, maama gwe atabeerangako lubuto otegedde otya nti ab’embuto be balya obuyembe obuto?
Kale ne bwe wandireese egyengede ani akugambye nti nze bankwanira ku miyembe?
Ekituufu buno obuyembe mmaze kukulaba ne mbunoga wali, ye otegedde otya nti nzize kukukwana?
Naye abavubuka ku kyalo kino mumbeeredde ki?Mpozzi oyagala nkukole kye nakoze oli eyazze ne ffene alimu n’amasanda.
Hihihi, kale ka mbusuule, naye sooka ombuulire kati bwe yazze ng’akugamba ki?
Mbu kano kaffene kaviira ddala ku ntobo y’omutima gange., ho, genda omubuuze ekyaddiridde.
Kati eno firimu kye nzudde yabaddeko ‘firimu ssita’, sooka ombuulire bamuyita ani?
Ye Bridget Asiimwe.
Otyo, firimu eno mw’agyizannyidde mu kitundu ki?
Wano wennyini w’onsaze e Sseguku.
Kati nnyabo bw’oba ffene omuto n’obuyembe tobirya, kiki ekikunyiriza bwe kityo?
Njagala nnyo amata ga yogati ne ayisikuliimu.
Nnina ka firimu k’omukwano ke mbadde nnaze tuzannye ffembi naye nga nze ‘firimu ssita’ kinaakuyisa bubi?
Shaa, eyo waliyo eyakusooka okugizannya ate aginzannyira bulungi.
Ng’oggyeeko okukuwa obuyembe obuto ne ffene, biki ebirala ebyakutamya abasajja naddala abakukwana?
Bakopi tebakimanyi nti omuwala omulungi bamuteekamu ssente okufuna omutima.
Kwe kugamba abazannya firimu z’okukwana nga tebalina ssente ewuwo tebazunga?
Eeh, ggwe ani akugambye nti nfa ssente, nange nnina ezange ze nneeteekamu ne nnyirira!
Ku musajja omubi ng’akuwa ssente n’omusajja omulungi nga takuwa ogenda n’ani?
Obulungi tebabulya, nze ng'enda n’omubi ng’ampa.
Bubaka ki bw’owa abasajja abatayagala kuteeka mu bakazi baabwe ssente?
Tosobola kukama nte nga togiwa biwata, bagume abazirina babayambeko bajja kuyiga okugaba. Mu butuufu eby’okukwana nabivuddeko dda, wabula mpaayo omusomi wa Bukedde omu gw’osinga okwagala? Ntumirako taata wange bambi weebale kunjagala.


text:
SIPIIKA Rebecca Kadaga agambye nti akitegeddeko nti gavumenti ya South Sudan eyagala kweddiza katale akaazimbibwa Bannayuganda era bakoleramu emirimu mu...
SIPIIKA wa Palamenti Rebecca Kadaga agambye nti wa kutwalira Gavumenti ekirowoozo ky'okusiima emirimu gy'omugenzi Stella Nansikombi Makubuya olw'okulwanirira...
BANNANNYINI maduuka amatono agatunda eddagala (drug shops) beekubidde enduulu mu palamenti nga baagala eyimirize ekiragiro ky’ekitongole ekivunaanyizibwa...
ABABAKA ba Palamenti basiimye emirimu ASP Mohammed Kirumira gy’akoledde eggwanga ne batendereza n’obuvumu bw’abadde akozesa okulwanyisa abamenyi b’amateeka....
PULEZIDENTI Museveni agambye nti musanyufu olw’engeri ab’ebyokwerinda gye baakuttemu ensonga z’abantu abaabadde bakola effujjo mu Kampala n’e Arua okuva...
AKAKIIKO ka Palamenti akakwasisa empisa kasalidde minisita omubeezi ow’ebyettaka, Persis Namuganza omusango gw’okuvuma n’okuvvoola Sipiika wa Palamenti...
SIPIIKA Rebecca Kadaga ategeezezza nti ayigedde n’omubaka wa Kyadondo East Robert Kyagulanyi amanyiddwa nga ‘Bobi Wine’ okumala eddakiika kkumi n’amukakasa...
SIPIIKA Rebecca Kadaga agaanye enkyukakyuka ezaakoleddwa ekibiina kya FDC gye buvuddeko n'ategeza ababadde abakulira obukiiko bateekeddwa okukola okutuusa...
ABAVUBUKA basabye palamenti okukendeeza ensimbi ezisabwa abaagala okwesimba ku bubaka bwa Palamenti nga bagamba nti obukadde obusatu obusabwa nnyingi nnyo...
Kadaga awadde gav't ebiragiro ku bubenje.
24 Sep 2018
24 Sep 2018
24 Sep 2018
24 Sep 2018
24 Sep 2018


text:
Kino kirangiriddwa nga gavumenti yaakamala okugulumba n’okwediima kw’Abawaabi b’emisango gya gavumenti, abaatadde wansi ebikola okumala wiiki nnamba okuva nga July 10 okutuuka July 17, lwe bazzeemu okukola oluvannyuma lwa gavumenti okukkiriza okubongeza emisaala n’ensako.
Gavumenti yakkirizza okulinnyisa emisaala gy’abawaabi b’emisango ng’abadde asembayo okufuna omusaala omutono ogwa 550,000/- waakufuna 3,500,000/- buli mwezi.
Kino kyasaliddwaawo mu lukiiko lwa Baminisita era Katikkiro Ruhakana Rugunda n’abatuusaako amawulire.
Wabadde waakayita wiiki emu yokka ng’Abawaabi b’emisango gya Gavumenti bakkirizza okudda mu mirimu, ate abalamuzi ne basitula enkundi nga bagamba nti ky’ekiseera nabo gavumenti okutunula mu nsasula yaabwe kubanga mbi nnyo era eswaza.
Nsalessale abalamuzi gwe bawadde gavumenti atandise olwaleero nga July 24 nga waakuggwaako August 23, 2017.
Okutuuka okuwa gavumenti nsalessale, abalamuzi okuviira ddala mu ba kkooti ey’oku ntikko okutuuka ku balamuzi ab’eddaala erisooka n’abakozi ba kkooti abalala baamaze kutuula mu lukiiko lw’ekibiina mwe beegattira ekya Uganda Judicial Officers Association (UJOA).
Ennamusa yatuuse ku nnyooge, abalamuzi bwe baasazeewo ensonga okugikubako akalulu, abalamuzi 185 ne basemba okuwa gavumenti omwezi gumu gwokka okubongeza omusaala.
Omulamuzi omu yekka y’atakkaanyizza na banne. Olukiiko mwe baasaliddewo kino, Abalamuzi abaakuliddwa ssentebe w’ekibiina kya UJOA, Omulamuzi Godfrey Kaweesa baalutuuzizza ku kkooti enkulu.
Minisita w’ebyemateeka Maj. Gen Kahinda Otafiire yeetabye mu lukiiko luno nga Ssaabalamuzi Katureebe yakiikiriddwa akulira abalamuzi Dr. Yorokamu Bamwine.
Abalamuzi bagobye ekiwandiiko kya Gavt.
Okusinziira ku kiwandiiko kya gavumenti ekyaleeteddwa era ne kisomebwa mu lukiiko abalamuzi ne bakigoba, mu nkyukakyuka z’ensasula empya, Ssaabalamuzi yabadde waakwongezebwa okutuuka ku bukadde 26, omumyuka we obukadde 23, Principal Judge obukadde 21, abalamuzi ba kkooti ey’oku ntiko 19.9, aba kkooti ejulirwamu obukadde 19, aba kkooti enkulu obukadde 16.9 ate omulamuzi asembayo wansi afune obukadde 2.
Abawaabi b’emisango gya gavumenti okwediima, nabo baasooka kuwa gavumenti nsalessale mu June kyokka gavumenti yalinda ne bamala kwekalakaasa n’eryoka etunula mu nsonga yaabwe Wabula wadde abawaabi b’emisango gya gavumenti beekalakaasa, bbo abalamuzi basigala bakola.
Kitegeeza nti emisango emipya 114,807 egiri mu kkooti mu kiseera kino gattako n’emisango emikadde 378,772 gigenda kukandaalirira okutuusa ng’abalamuzi bazze ku mirimu.
Kaweesi yagambye nti essiga eddamuzi lye limu kwago 3 agakola gavumenti era nga Ssaabalamuzi wa Uganda akwata kifo kyakuna mu bukulu mu ggwanga kyokka kyewuunyisa nti abantu abali mu bifo bya wansi ennyo nga Jennifer Musisi owa KCCA bafuna omusaala Ssaabalamuzi gwatafunangako.
Musisi afuna obukadde nga 37 buli mwezi. Minisita Kahinda Otafiire yasabye abalamuzi okusigala nga bakkakkamu nti ensonga yaabwe agenda kujanjulira Kabineti.
Otafiire yagaanyi okweyama ddi ensonga zaabwe lwe zinnaakolebwako wabula n’abasaba bamuweeyo obudde asobole okutwala etteeka mu Palamenti ng’ekitongole ekiramuzi kyegerekera emisaala n’okuwandiika abakozi baakyo.
Akulira ekibiina omwegattira Bannamateeka ekya Uganda Law Council (ULS), Francis Gimara yagambye nti bateekateeka kutwala gavumenti mu kkooti olw’okuyisaamu amaaso essiga eddamuzi nga buli mwaka ekendeeza ssente z’ebagerekera mu bajeti kyokka ng’amateeka gabagaana okukola emirimu emirala egiyinza okubayimirizaawo.
Yagambye nti omwaka oguwedde essiga eddamuzi lyaweebwa omutemwa ga 0.6 ku 100 mu bajeti kyokka ng’omwaka guno zaatoolwako ne baweebwa ebitundu 0.4 ku 100 eza bajeti.


text:
NZE Specioza Nalukwago, mbeera Banda mu Busiro. Kati myaka esatu bukya ntegeera nga bwe nnina akawuka ka siriimu.
Nnasooka ne nfuna enkyukakyuka ez’amaanyi mu bulamu bwange. Omusujja ogwa buli kadde, embiro, amaanyi okunzigwamu n’embeera endala zanzingako.
Bino byonna byantuukako nga simanyi nti nnyinza okuba n’akawuka ka siriimu. Eyansiiga obulwadde yali musajja gwe nnaganza oluvannyuma lwa baze gwe nnali mmaze naye emyaka egisukka mu 20 okunfaako.
Ono okumuganza tetwekebeza, wabula ye alabika yamanya nga bw’alina akawuka olw’ensonga nti yali ku ddagala era ng’alinywera mu nkukutu.
Embeera eno ey’obulwadde bwe yanzingako abamu ku bantu abaali bamanyi ku mbeera ye ey’obulwadde baamutuukirira ne bamusaba antwale mu ddwaaliro banzigyeko omusaayi. Yakkiriza era bansanga n’akawuka.
Abasawo banteeka ku ddagala lya septrine n’oluvannyuma ARVS. Munnange ono ekiseera kyatuuka n’afa Wabula okuva lwe nnatandika eddagala obulamu bwakomawo. Eddagala linkoledde kubanga mu kiseera kino sikyalina wannuma.
Nsobola okukola emirimu gyange egy’okulima, okulabirira bazzukulu bange n’okukola emirimu emirala.
Ebirala ebinnyambye okubaawo kwe kweriisa obulungi, okwesonyiwa ensonga z’abasajja, okuva ku bitamiiza naddala omwenge n’obuteekubagiza. Alina amagezi g’ampa ku nsonga y’obulwadde ndi ku ssimu: 0787592606


text:
Eddagala erigema kookolo w'omumwa gwa nnabaana litaasizza abawala mu nsi yonna
Abasawo abasaba emirimu mu Gavumenti kati bagisabira ku kompyuta okwewala okubba ebibuuzon'okuwonya abava ewala ssente z'entambula.
Okwekalakaasa kw'Abasawo kusannyalaza eby'obulamu e Rakai
Gavumenti egenda okusomesa abasawo ebweru w'eggwanga-Minisita Jane Aceng
Abasawo balaajanidde omubaka wa Pulezidenti e Masaka olw’obutaba na bikozesebwa bimala nga bakakkalabya omulimu gwabwe ogwabaweebwa.
19 Sep 2018
19 Sep 2018
19 Sep 2018
19 Sep 2018
19 Sep 2018


text:
OMUFERE aludde nga yeyita dokita n'aggya ku bantu ssente ab'obuyinza e Kayunga bamugombyemu obwala.Ono ensonyi bakira zimutta ne yekwata mu maaso era bamubuuzizza ebikwata ku busawo nga amatama ntengo.
Akwatiddwa ye Stephen Magezi Kawuki bamukwatidde Busaana nga yapangisiza akasenge ku loogi emu mw'abadde aferera abantu nga yefuula abajjanjaba olwo n'abalyako ssente.
Yafuna foomu z'amalwaliro okuli Suubi ne Busaana parents clinic zino z'akozesa okuwandiikira abalwadde ebivudde mu kubakebera wabula nga nabyo abiwandiika mu luzungu olumenyefumenyefu.
Waliwo abantu abaatemezzaako ofiisi ya RDC e Kayunga era nayo n'esikika Bambega ne banyweza omusajja ono. Abadde ne ppamba n'ebyuma ebirala by'akozesa okufera nga bicaafu nnyo era nga tekikkirizika nti bisobola okukola ku bulamu bw'abantu.
Bayise akulira ebyobulamu e Kayunga Dr. Ahmed Matovu n'asoya omufere ebibuuzo by'asawo nga tewali n'ekimu ky'amanyi.
RDC wa Kayunga Rose Birungi n'omumyuka we Were Yahaya balabudde abo bonna abafere abeerimbika mu busawo nti buli gwebakwata kanaamujjutuka.
Magezi bamukwasizza poliisi e Kayunga n'emutwala aggulweko emisango egy'okufuna ssente mu lukujjukujju n'okweyita ky'atali.


text:
SSENGA ndi mukazi ndabika ndiko ekikyamu, sirina musajja. Nsaba kunnyamba.
MWANA wange abakyala bangi balina ekizibu kino. Naye kye tulina okumanya, abasajja batono kale embeera eno abamu tulina okugibeeramu.
Ekirala olina okulaba nga weefaako okufuna omusajja. Genda mu bifo w’osobola okufuna abasajja, ekirala wefeeko olabike bulungi.
Bw’osigala awaka buli kiseera kizibu omusajja okukusangayo. N’ekirala mwana wange oluusi tetufuna basajja olw’empisa ze tulina.
Abasajja ennaku zino bamanyi enjawulo y’omukyala n’omukazi. Kale weeyise ng’omukyala osobole okufuna omusajja.
Ssenga sirina musajja


text:
Cranes, ttiimu y’eggwanga ey’okubaka yakyaddeko ku kitebe kya Vision Group efulumya ne Bukedde, n’eyanjulira akulira kkampuni eno, Robert Kabushenga ekikopo...
SHE CRANES ttiimu y’eggwanga ey’okubaka enkya ya leero eyongedde okulaga nga bw'eri emmalirivu okusigaza engule ya Africa bw'ekubye Malawi ku ggoolo 51-46...
TTIIMU y’eggwanga eyokubaka “She Cranes” etandikidde mu ggiya okweddiza ekikopo kya 2018 African Netball Championship bw’ewuttudde Namibia ku bugoba 72-47...
AKULIRA emizannyo mu Munisipaali y'e Gulu, Robert Okot, asabye FUFA ne kkampuni ya Airtel okubazimbira ekisaawe ky'ekiwempe.
EKIBINJA ky'abazannyi 12 abatasussa myaka 18 be bagenze e Mozambique okukiikirira Uganda mu mpaka za U18 African Women Basketball Championship ezitandika...
OMUTENDESI wa KIU Titans Brian Wathum oluwangudde City Oilers awaka ne ku bugenyi sizoni eno mu liigi ya Basketball n’awaga nga bw’ali ku kikopo.
Nemostars yawangudde obugoba 25-20, 25-19, 25-13 ng’eri mu kibinja A omuli kiraabu okuli; Ahly (Misiri), Prisons (Kenya), Police (Ivory Coast), Espoir...
Uganda ekubiddwa omulundi ogusooka mu mpaka z’ekikopo kya Rugby Golden Cup ekizannyiwa amawanga ga Africa mukaaga.
Omutendesi wa ttiimu y’eggwanga eya Rugby, John Duncan okuva e South Africa atenderezza omutindo Uganda bwe yakoze obulungi mu mpaka ze beetabyemu ebweru...
Amasomero g’abalenzi 42 ge gagenda okwetaba mu mpaka z’eggwanga eza 2017 era nga gaweereddwa ebikozesebwa mu muzannyo guno gatandike okwetendekera mu 'region'...
19 Sep 2018
19 Sep 2018
19 Sep 2018
19 Sep 2018
19 Sep 2018


text:
SIMANYI bwe bakola mukwano. Ndi muwala muto wa myaka 19, waliyo omulenzi ankwana naye mpulira simwagala wabula ampa ssente. Saagala kwegatta naye kubanga simwagala. Angamba nti ssente ze nnenda kuzisasula nga twegatta.
Okusookera ddala oba owulira omulenzi tomwagala siraba lwaki ate olya ssente ze. Toyagala kwegatta naye wabula olya ssente ze. Ssinga ggwe mulenzi ono wandiwulidde otya?
Kubanga kyemmanyi omulenzi ono akuwa ssente kubanga asuubira nti ogenda kuba muganzi we n’ekirala oba olyawo oyinza okukkiriza ne weegatta naye.
Abasajja era n’abavubuka bangi oluusi bagaba ssente nga kye baagala kwegatta. Kale oba tomwagala tomumalira budde era tolya ssente ze.
Abasajja ennaku zino batta abawala abalidde ssente zaabwe ne bagaana okwegatta nabo. Abawala mulina okwewala embeera ng’eno.


text:
OMUZIBIZI wa Arsenal, Hector Bellerin alumbye eyali omutendesi we, Arsene Wenger nti obukodyo bwe bwali bufu nnyo.
Bellerin, ow’emyaka 23, agamba nti mu kiseera kino nga bali wansi w’omutendesi Unai Emery, gye balaga balabayo era ebintu bijja kutereera.
Arsenal, yakubwa emipiira ebiri egyasooka okuli ogwa Man City 2-0 ssaako Chelsea (3-2) kyokka Bellerin agamba nti nagyo baabakubira mu maanyi.
“Ku mulembe guli, omutendesi yabasindikanga mu kisaawe nti muzannye nga talina notisi z’abawadde k’ebeere ttiimu nnene oba ntono.
“Mu kiseera kino, tuyingira nga tulaba bwe tugenda okukwatamu omulabe,” Bellerin bwe yagambye.
Arsenal yawangula West Ham (3-1) ne Cardiff (3-2) era ku Lwomukaaga, baakuttunka ne Newcastle.


text:
Museveni yabadde ayogera eri abasuubuzi abazze mu lukung’ana lw’ensi yonna olukwata ku by’obusuubuzi mu Africa olwa ‘’4th Global Business Forum on Africa’ oluyindira mu kibuga Dubai , okusinziira ku mawulire agafulumiziddwa amaka g’obwa Pulezidenti.
Olukung’aana luyindira Dubai mu UAE .
Tulina abantu abasoba mu bukadde 40 abasobola okugula ebyamaguzi byammwe era n’akatale kasobola okugaziwa ne kazingiramu amawanga ag’omulirwano,’’ Museveni bwe yagambye abasuubuzi ku Ritz Hotel mu kibuga Dubai.
Museveni yagambye nti Uganda erimu emirembe, enguudo, amasannyalaze, enguudo z’eggaali y’omukka byonna ebisobola okuyamba okultandikawo amakolero.
Yagambye nti abasuubuzi bajja kuweebwa embeera ebasobozesa okukola emirimu omuli n’okusonyiyibwa omusolo.
‘’Nze bayinvesita saagala kubatikka misolo. Kasita mukozesa ebintu byaffe ng’ebyobulimi, obulunzi n’ebirala mu makolero gammwe ne mutuwa n’emirimu n’okuyamba eggwanga okufuna bye litunda ebweru nga mumaze,’’ Museveni bwe yagambye.
Museveni yawerekeddwako Minisita w’ebyamasanyalaze Irene Muloni, ow’ebyobulambuzi Ephrahim Kamuntu, ow’okusikiriza bannamakolero okutandika wano emirimu Evelyne Anite ne ambasada Nimishi Madvani.


text:
Bya Benadino Kate
Amannyo kimu ku bitundu ebisinga okuba eby’omugaso ku muntu naye tetumanyi kugalabirira era y’ensonga lwaki gatulwalako era ne gawanguka ku myaka emimpi.
Dr. Matia Kazibwe, omusawo w’amannyo owa Mengo Dental Clinic agamba nti, ssinga tunaayiga okusenya obulungi amannyo tujja kusobola okugakuuma nga malamu bulungi.
Ebisinga okwonoona amannyo, y’engeri gye tugasenyaamu eteri ntuufu.
By’okozesa ng’osenya ne bikulwaza amannyo
1. Ssinga okozesa akasenya nga kakulubuse kyangu okufumita ebibuno ne bivunda ekivaako okulwaza n’amannyo.
2. Buli lw’okozesa ebintu ng’omunnyo, omusenyu, sabbuuni n’evvu, okulubula ekibuno n’amannyo ekivaako oluusi okugaleetamu ebituli olumu n’okulemera mu mannyo ekivaako okusalaasala ekibuno ekireeta amabwa n’okuvaamu omusaayi.
3. Okumala gakozesa buli ddagala erisenya amannyo. Abantu bangi tebasooka kwetegereza ddagala lye bagula kusenyesa mannyo ate nga balikyusakyusa oluusi ekigakosa kuba erimu libaamu ebiragalalagala ebisusse ku birina okussibwamu.
4. Okukozesa obuti ku bantu naddala ab’omu byalo bwe bakozesa okusenya mu kifo ky’emiswaki nabwo si bulungi era buleeta amabwa ku bibuno ekivaamu kuvaamu musaayi era wano kyangu okufunirawo obuwuka ne buyingira amannyo.
5. Okugabana emiswaki, kino okusingira ddala kiri mu baana bato. Mu mbeera eno abazadde mulina okulaba nga mufaayo eri abaana obutakola nsobi egabana busenya kuba kitambuza endwadde z’ebibuno n’amannyo.


text:
GAVUMENTI etuusizza ebyuma okwekebejja ebidduka mu nkola ey'obuwaze. Ebyuma bino byakusookera ku mmotoka ezaakayingizibwa mu ggwanga nga tezinnassibwako nnamba ssaako n’ezo ezisaabaza abantu omuli bbaasi ne takisi.
Kyo ekifo eky'enkalakkalira omuneekebejjebwa ebidduka e Matugga kyawedde okutegekebwa nga wano we bagenda okukolera ku bbaasi, takisi ne bodaboda okundika n'omwezi gwa September.
Winstone Katushabe omuwandiisi w'ekitongole ekivunaanyizbwa ku bidduka mu ggwanga ekya Transport Licensing Board (TLB) yagambye nti kkampuini ya SGS eyapatanibwa minisitule y'ebyenguudo n'entambula okukola omulimu guno yatuusizza ebyuma bisatu, ebigenda okutandika okwekebejja ebidduka okulaba nga biri mu mbeera ekkirizibwa ku nguudo.
Ebyuma bikebera bbuleeki, obukono, emipiira oba mulimu embaliga, ttaala za mmotoka ne ‘spef’ mmita. Enteekateeka eno yali eddukanyizibwa ekitongole kya poliisi ekyekebejja ebidduka n'okugezesa baddereeva abaagala okufuna pamiti ekimanyiddwa nga Inspector of Motor Vehicles (IOV) e Naggulu mu Kampala ne ku matabi gaayo wonna mu ggwanga.
Kyokka enkola eno yali yadibizibwa emyaka 15 egiyise, kati yazziddwa mu kkampuni ya SGS eyayitamu okwekebejja ebidduka. Kyokka baddereeva b’ebidduka eby’enjawulo bayomba olw’engeri Gavumenti gy’ereese enkola ng’egenderera okubakamulamu ssente ennyingi emirundi ebiri mu mwaka, kubanga ekidduka kirina okwekebejjebwa buli luvannyuma lwa myezi 6.
Kino bakiggya ku kuba nti waliwo ssente ezaagerekeddwa buli kidduka bwe baba baakukyekebejja. Pikipiki zonna zaakusasula 46,000/-, 134,000/- ku takisi, 93,400/- ku mmotoka za buyonjo, 50,000/- ku Coaster, 800/- ku bbaasi, lukululana zaakusasula 16,000/-. Mmotoka ezisaabaza abantu zaakwekebejjebwa emirundi ebiri buli mwaka kuba zikola nnyo nga teziva ku nguudo ate nga zitambuza obulamu bw'abantu bangi.
Mu ndagaano kkampuni ya SGS gye yakola ne Gavumenti baalina okwegulira ettaka okuzimba ebifo ebyekebejja mmotoka ng’ebyo ebibadde ku poliisi ya IOV babireke okwekebejja mmotoka eziba zikoze obubenje


text:
Omuzibizi John Terry eyali alangiridde bw’annyuse omupiira, yandikomawo n’adda ku mupiira oluvannyuma lwa Aston Villa okuyita akomewo abazannyire.
Terry, eyali kapiteeni wa Chelsea, ne Sporting Lisbon eya Portugal nayo emutokota wadde nga yagiteereddewo akakwakkulizo.
Pedro Madeira Rodrigues, eyeesimbyewo ku bwapulezidenti ne banne bataano agamba nti ayagala kuleeta Terry aggumize ekisenge.
Omutendesi wa Aston Villa, Steve Bruce yayise Terry ajje baddemu bakole kuba ttiimu ye emwetaaga baddemu olutalo lw’okudda mu Premier.


text:
POLIISI y'ebidduka mu Kampala n’emiriraano ekung'aanyizza obukadde 450 mu mwezi gwa December mu ngassi eya kagwirawo mu beebidduka.
Bannayuganda we baaberedde mu kulya ssente mu biseera bya Ssekukkulu n'ebijaguzo by'Olusooka omwaka, yo Poliisi ebadde enoonya nsimbi mu beebidduka abamenyi b'amateeka g’oku nguudo.
Engassi eno yasinze kuva mu bikweweto bya "Kawunyemu" ebifuuza abavuga nga batamidde, abavuga nga tebalina biwandiiko, mmotoka z'ebyamaguzi ezaabadde zitisse akabindo, mmotoka ziganyegenya n'emisango emirala.
Dr. Stephen Kasiima, akulira poliisi y'ebidduka n'okulwanyisa obubenje mu ggwanga yagambye nti ebipapula by'engassi ebyagabiddwa ebisinga byasasuddwa olw'obukwakkulizo obwabadde bussibwa ku baddereeva abaasangiddwa mu nsobi.
"Tubadde tweyambisa ssente nnyingi okulondoola n'okukuhhaanya engassi okuva mu baddereeva ababadde baweebwa ebipapula okusasula mu bbanka wabula ne beesuulirayo gwa nnaggamba okutuusa bwe twayongedde ku bukambwe ng'osooka kusasula mmotoka n'eteebwa," Dr. Kasiima bwe yagambye.
Yagambye nti lipoota ekwata ku bubenje bwonna mu ggwanga mu biseera by'ennaku enkulu esuubirwa okufulimizibwa nga January 15, wabula ng'ebitono ebyakavaayo biraga nti obubenje bwakendedde nnyo okusinziira bwe bubadde okumala ekiseera.
Yagambye nti okussa obukwakulizo eri abavuzi ba bbaasi okubeera ne bbaagi ezibakkiriza okuzivuga n'abaserikale ba ttulafiki abassibwa ku nguudo nga balina ebyuma ebyeyambisa tekinologye omuggya akebera pamiti ez'ebicupuli bye bimu ku byakendeezezza ku bubenje mu biseera by'ennaku enkulu.
"Wadde waabaddewo obubenje bwa bbaasi obutonoto , wabula obusinga ku bino tebwabadde bwa maanyi. Bbaasi twamaze okuzisalira amagezi era baddereeva ne bannannyini zo baamaze okutegeera omugaso gwa bbaasi n'abaserikale be tussa ku nguudo, kati tugenda kudda ku takisi ne bodaboda," Dr. Kasiima bwe yagambye.
Norman Musinga, omuduumizi wa poliisi y'ebidduka mu Kampala n'emiriraano yagambye nti ebikwekweto bya kawunyemu bikyagenda mu maaso nga baddereeva naddala aba takisi ne bodaboda beeyongedde okunywa omwenge gw’omu buveera nga bali ku mulimu.
Winstone Katushabe , omuwandiisi w'ekitongole ekivunaanyibwa ku bidduka mu ggwanga ekya Transport Licensing Board (TLB) yagambye baddeereeva ba bbaasi ne bannannyini zo beeyongedde okugoberera amateeka agafuga omulimu guno wadde nga wakyaliwo empulunguse entonotono.


text:
Rose Twine 40, ye nannyini kkapuni ekola ssigiri ezikozesa amaanyi g’enjuba eya Eco Stove e Wakaliga mu Kampala era ng’alina amatabi mu bitundu eby’enjawulo.
Alaga ng’omukyala bwasobodde okuyimirizaawo kkampuni eno wakati mu kuvuganya. Ndi mutuuze w’e Kabojja mu zooni ya Kabojja Hill.
Okutandika bizinensi eno kyali kirooto kye nali mbuusabuusa oba kiyinza okutuukirira. Twazaalibwa abaana 25 era embeera teyali nyangu wadde taata eyali omukozi wa Gavumenti ate nga mulimi yasobola okutuweerera.
Pulayimale nagisomera Rukungiri, siniya eyookuna nagimalira Uganda Martyrs Namugongo ate eyoomukaaga ku Progressive S.S e Bweyogerere mu 1995. Mu 1995 nga tegunnaggwaako, taata yansindika e Bungereza nsome obusawo bw’obuzaalisa mu City University, London.
Kye nzijukira twasomanga tusasulwa omusaala era eno ye yali entadikwa yange kuba buli ssente ze nafunanga nga nterekako kuba nalina essuubi okudda mu Uganda ntandike okwekozesa.
Wabula nalaba ng’obusawo tekwali kuyitibwa kwange, era bwe namaliriza okubusoma ne nsalawo okusoma obusomesa mu ACA Institute e London.
Nga mmalirizza nafuna omulimu mu kitongole kya London Borough of Harimgey (wano mu Uganda kye wandiyise KCCA nga) nga kikola ku kasasiro, era eno gye nafunira ekirooto eky’okukola ssigiri okukendeeza ku kusala emiti mu Uganda.
Nga sinakomawo mu Uganda, nasooka ne noonyereza okuzuula ebizibu abantu baffe bye basanga era nalina okusooka okusoma dipuloma mu kunoonyereza ku mbeera eno.
Olwo kkampuni ne ngitandika mu 2010, wabula bizinensi yange teriimu ssente za looni kuba kye nali nnenda okukola nali nkyetegekedde.
Saasooka kulowooza ku kifo we nnaakolera era natandikira mu maka gange okumala emyaka ebiri, abantu bwe baategeera omulamwa gw’ebintu bye nkola nga ne bizinensi egaziye ng’awaka sigyawo kwe kusalawo okufuna ekifo buli muntu w’asobola okunsanga.
Bizinensi ezze ekula mpola okutuusa weetuuse wano olwaleero. Wabula okubeera wakati mu kuvuganya si kyangu nga weetaaga okuyiiya buli lukya, era essigiri gye nasooka okukola nagikyusaamu okwongera ku mutindo.
Bye ngoberera 1 Obwesigwa: Bw’obeera omwesimbu ate ng’okola bulungi n’abantu beeyongera okukukkiririzaamu ne bakunywererako n’okukufunira bakasitoma abalala.
2 Obumalirivu n’obuvumu: Abantu abamu batya okutandika bizinensi nga zino ezeetaaga okuyiiya, amagezi n’amaanyi okusobola okufunamu.
3 Obutalowooza kisusse ku ssente z’ogenda okufunamu: Buli muntu ayagala okufuna mu kintu ky’otaddemu amaanyi sooka olowooze ku bizinensi gy’eraga nga tonnalowooza ku ssente z’ogenda kufunamu.
4 Okwenyigira mu mirimu: Buli nannyini bizinensi alekera abakozi nga ye tamanyi na ntambuza yaayo n’alinda ssente akola kikyamu. Nze nneenyigira mu buli kyetaagisa okukola essigiri okusobola okumanya bizinensi yange.
5 Okukola obuteemalira: Kino nkikola nga buli kiseera mu bizinensi nyongeramu ebipya n’okwongera okunoonyereza okusobola okumanya ekirungi n’ekitali.
6 Okukolera awamu n’abakozi n’okubakolako omukwano ogubaako we gukoma kikuyambe okumanya ebiri mu bizinensi by’oba tomanyi.


text:
DANIEL Kamaanyi yali muvubuka wa myaka 29 mu 1966. Ye yavuga Ssekabaka Sir Edward Muteesa II mu mmotoka ye okuva mu Ndeeba okumutuusa e Lubaga ng’atolose mu Lubiri.
Mutabani w’eyali minisita w’eby’obugagga eby’omu ttaka mu Gavumenti ya Buganda ku mulembe gwa Ssekabbaka Muteesa, Ephraim Kamaanyi.
Mutuuze w’e Lungujja mu Makamba Zooni era emboozi y’okulumba Olubiri aginyumya bwati:
We baalumbira Olubiri nalina emyaka 29, nga nkola mu kkampuni ensunsuzi y’emmwaanyi eya Shlutr eyali esangibwa mu Industrial Area.
Okuva edda Obuganda bwabanga bumu mu buli kye bwakolanga, era ekibiina kya UNC ekyatandikibwawo Ignatius Kangavve Musaazi kyali mabega w’okulwanirira obwetwaze bwa Buganda okuva ku bafuzi b’amatwale.
Obubonero bw’okulumba Olubiri bwali buludde nga bweyoleka naye olunaku olwo olwa May 24, Obote lwe yalumbira ddala tewali yali akisuubira.
Mba ndi eka eyo nga bukya ne mpulira amasasi, ne nzuukusa maama ne nkwata emmundu yange ne nfulumya emmotoka yange ne mmugamba nti njolekedde.
Mu kiseera kino taata yali mu Amerika era nasibira ku Lubiri oludda lw’omu Ndeeba nga nneegattiddwaako omuvubuka omulala Augustine Mukasa.
Ennoma Buganda Bumu, Ssaabasajja gye yatongoza okuzza omwoyo gw’obwasseruganda.
Muteesa yali n’abakuumi be George Maalo ne Katende, era we twabagwirako ne tubatwala okutuuka e Lubaga ku kigo gye twatuuka ku ssaawa nga 12:00 ez’akawungeezi.
Ewa Kalidinali Emmanuel Kiwanuka Nsubuga gye yava enkeera n’adda mu maka ga nnyina eyali afumbiddwa Rev. Kigozi.
Emmere n’eddagala ery’okutambula nalyo ffe twaligula era nga ndi ne Mukasa twasala amagezi okufuna emmotoka etemanyiddwa nnyo era ye kwe kunnamba tugendeko ewa Walusimbi Mpanga.
Wabula bwe twatuukayo yatusaasira naye tetwamubuulira gye tutwala mmotoka era naye teyatubuuza n’agituwa buwi.
Eno gye twatwaliramu Muteesa okuva ewa Rev. Kigozi ne twolekera Ssentema, naye n’avaamu n’abakuumi be nga tetunnatuuka Ssentema ne bayitira mu bukubo obw’obuwunjuwunju.”
‘Nagezaako okubonereza Obote okulumba Olubiri’
Kamaanyi agamba nti ng’Olubiri terunnalumbibwa ekintu ekyavaako ebizibu ebingi mu Buganda ne Uganda, Abaganda baalina obumu obutagambika.
“Naye Obote bwe yalumba Olubiri lwe namanya nti twalina abantu bangi abalinga emisege mu ddiba ly’endiga.
Mu nnaku ntono baali bazzeeyo dda ku mirimu mu Kampala. Wadde Buganda yali federo, nga yeemalira ensonga zaayo naye era mwabangamu ab’enkwe nga bwe kiri ne kati.
Bano baakola kinene okulaba nga Buganda esaanawo. Abaganda edda baafangayo nnyo ku mpisa z’abaana ng’omwana wa buli omu era nga bw’asobya abonerezebwa omuntu omukulu abaawo, kyokka bino byonna tebikyaliwo.
Abaganda abali mu Bungereza baakunnaaniranga ku Muteesa House mu kibuga London buli mwaka okulaga obumu bwabwe, byonna byasaanawo.
Luli ng’okudduukirira enduulu ku kyalo kyabanga kya tteeka, bwe wasigalanga mu buliri ng’enduulu evuze ng’ekyalo kikucoomera nnyo, era oluusi ng’ofuna n’ekibonerezo.
Naye kati omuntu akuyitako ng’ababbi bakukuba akatayimbwa oba n’okuba enduulu n’ayongera kunyweza luggi lwe!
Bingi ebikyuse ebiraga obumu bw’Abaganda obwasereba.
Lwaki bakujjukiza bujjukiza okugogola oluzzi oba okulima ekituli ku luguudo oluyita ewuwo?
Luli ng’omuntu omuwa ebbaluwa n’agituusa bulungi ewa nnyiniyo nga tagisumuludde, kati tomanya oba eneetuuka!
Ku nnaku enkulu, abatuuze ku kyalo nga bayinza okwesonda ne bagula ente ne bagitta ne bagabana ennyama buli omu n’afuna; naye olaba bameka ennaku zino afuna ekintu n’awaako muliraanwa we?
Nga Ssaabasajja amaze okutoloka, twagezaako okubonereza Obote nga tumukuba amasasi e Bugoloobi okumpi ne wooteeri ya Silver Springs, kyokka gaakwatamu mulala!
Nakwatibwa ne bansiba mayisa, Idi Amin ye yamponya bwe yansumulula mu 1972 ng’agenda okuzza enjole ya Ssekabaka Muteesa nange ne nsobola okumukungubagirako!”
Emu ku ngeri abalabe ba Buganda gye baakozesanga okwawulayawula mu Baganda kwe kusaasaanya amawulire nti ‘Abaganda ba nkwe!’.
“Kino kyakolebwanga okutemaatema mu Baganda, okubakyayisa n’okulaga nti bw’onookolagana ne Muganda munno waliwo ekijja okukutuukako.
Edward Lwanyaaga, 75, ow’e Kammengo mu Mawokota agamba nti yali muzimbi ku kasozi Bukoto we baalumbira Olubiri mu 1966:
Nnasulanga wa Paulo Kayi naye ekiro ky’olunaku olwo tetwebaka, anti emmundu yasula etokota. Enkeera ng’olengera omukka e Kampala, ffenna twali mu kutya n’okwennyamira.
Bingi bye twafiirwa, naye ekirungi nti Abaganda bategedde era bagezaako okwezimba mu ngeri yaabwe.”
Ssaabagabo w’eggombolola y’e Nsangi, Vincent Kayongo agamba nti obumu n’obwasseruganda edda bwatandikiranga mu maka, mu kika, ku kyalo ng’abantu babeera n’enkolagana ennungi.
“Abakyala baabanga n’ebibiina bya Munno mu kabi nga bidduukirira abantu ku mikolo egy’essanyu ne mu nnaku mu bintu ebikozesebwa ng’emmere, enku n’okubakwatizaako emirimu era nga tewali yeeganya.
Omuntu bwe yakyazanga abagenyi nga talina mmere banne baamudduukiriranga, oluusi ng’ayinza n’okubayita ne bamwaniririzaako ku bagenyi be.
Ng’omuntu bw’atta enkoko n’agirya ku muliraanwa we oyinza okumwewuunya kubanga enkoko eno yatakuliranga ku muliraano ekitegeeza nti buli omu yalina okugirabirira.
Bino byonna byakuumanga obumu mu bantu baffe. Luli ng’oyinza okulambula munno n’omalayo omwezi; kale emmere yabangawo nga n’eby’okukola si bingi nnyo, naye lwaki ne kaakati omuntu akulabako essaawa ebbiri omwekaanya!
Omuganda bwe yayiisanga omwenge yagabulanga ekyalo, ne bwe gwabanga gwa kutunda ng’aggyako ekidomola ky’abantu abaamuyambangako, kati ne muliraanwa omuyitako kkuutwe.”
Omumbejja Nnaalongo Grace Nnaabakaabya ow’e Kyengera agamba nti ebibiina byobufuzi bikoze kinene okwawula abantu.
“Abaana tebaayenjeeranga nnyo, ate nga buli w’agenda waliwo ‘muzadde we’ amulondoola. Nga basomera mu masomero ga ddiini, kati n’omusomesa tekimukwasa nsonyi kukabawaza mwana gw’omuwadde. Kale obumu bunaabaawo butya?,” bw’abuuza.
Hannington Kyobe ow’e Buddo agamba nti okukuza ennaku enkulu mu Buganda yabanga emu ku ngeri y’okukuuma obumu n’obwasseruganda. “Abantu baakunnaananga ne bafumba ekijjulo eky’awamu.
Okulimira awamu nakyo kyakolebwanga, ng’amaka ng’asatu geegatta ne gasooka galima ewa gundi, ne gadda ew’omulala. Bino byonna byakuumanga obumu. OMWAMI W’OMULUKA Ono ye yabeeranga omukulembeze w’oku ntikko mu kitundu, nga y’abeera n’ennyumba esinga obunene.
Ekyabazimbisanga ennyumba ennene kyali nti edda abantu abaatambulanga ennendo empanvu baawummuliranga wa mwami wa kyalo. Akantu ako okalaba ng’akatono naye kaakuumanga obumu, omanya nti gy’ogenze tojja kufa njala.
Ekitawuluzi
Ekitawuluzi kye kifo ekyabeeranga ku buli muluka omwami w’ekyalo we yatuuzanga enkiiko ez’okutawulula enkaayana ku kyalo. Okwawukanako n’omulembe guno, mu biseera ebyo ekitawuluzi kyabeeranga kizimbe bulungi naye abantu bwe bajja beesenza mu Buganda, ebitawuluzi byamenyebwa ate ebimu byagwa olw’obutafiibwako.
Amakulu agaabanga mu kuzimba ekitawuluzi gaali ga kyalo kumala nsonga zaakyo naye ennaku zino ogwo omukisa teguliiwo, gwe basobezza addukira ku poliisi, gye biggweera nga bali mu kkooti.
EKIKOLEBWA OKUZZA OBUMU
Minisita omubeezi owa gavumenti ezeebitundu e Mmengo, Joseph Kawuki agamba nti ebika byakuumanga obumu bw’Abaganda. “Enkiiko z’ebika zaafangayo okukumaakuma abazzukulu. Kati tukubiriza ebika okuzza obumu obwo nga biyita enkiiko mu biseera ebigere. Bwe zinaafuulibwa ez’enkulaakulana obumu mu byo bujja kudda mangu.
Ebyemizannyo okuviira ddala ku mipiira gy’ebika n’egy’amasaza tebitandiise kati, byaliwo kuva dda lwa kukuuma bumu n’okugatta abantu ba Ssaabasajja.
Kye twagala kati be baamasaza n’abakulu b’ebika okutwala ebyemizannyo ng’ekikulu kuba birina omulimu gwe bitukolamu. Ssaabasajja olw’okuba alaba nti obumu mu bantu ba Buganda bwetaagisa ye mulokozi waffe, kye kyamuteesaawo ennoma Buganda Bumu, okujjukizanga abantu ba Buganda nti obumu bwe bujja okutukulaakulanya,” bwe yagambye.


text:
Baatuteerawo etteeka ly’okwesiba emisipi kyokka bw’osanga omusipi ogukola mu takisi mu kiseera kino mpozzi nga mpya. Ekimu ku bisinze okuvaako obubenje bw’ebidduka kwe kuvuga endiima wabula sipiidi gavana ezaalagirwa okussibwa mu bidduka bino zaadibizibwa dda kyokka ng’obulamu bw’abantu busaanawo buli lukedde. Era lipooti eweebwa poliisi eraga nti obubenje buva ku kuvugisa ndiima.
Emmotoka enkadde nazo zisusse obungi ng’abantu batambulira ku bunkenke. Wabula wadde abavunaanyizibwa bino byonna babimanyi, balabika ng’abatakifaako. Nsaba amateeka agassibwawo tugasse mu nkola ate gasigale nga gagobererwa.
Betty Kasirye, Masaka Road.
Amateeka g’ebidduka gassibwe mu nkola


text:
Bw’obanga ogenda okutambula olugendo n’olaba nga luzzeemu omukoosi, towalirizanga oluvangako buvi. Nze ekyantuukako bwe nawaliriza okugenda e South Sudan...
OLIVE Namazzi omutuuze ku kyalo Katwe ekisangibwa mu kibuga ky’e Mpigi azimbye ekkolero erikola endongo eziyitibwa gita n’asoomooza abatuulidde obwongo...
SSEKUKKULU kyandibadde kiseera kya kutabagana. Kyokka ono bimusobedde olwa kitaawe akaaye ng’abaana balemeddwa okutabagana era alojja bw’ati:
ABASAMA bayite ‘bankubakyeyo’ oluyingiddewo okulya Ssekukkulu ne bongera esswaga mu kulya obulamu era bano kati ‘bajooga’ na nsimbi ng’enjogera y’abavubuka...
BW’OSALAWO okufumbirwa sereebu olina okugumira buli ky’akola, olwensonga nti bw’aba munnakatemba bw’azannya ebinyumira abantu baba bamwagala ate bwe biba...
WUUNO omukyala Rose Nannyonga Clarke eyazaalibwa nga waakubera musawo wa kinnansi ng’asawula naye kati y’akulira kampeyini oy’okumalawo obusamize n’ekisaddaakabaana....
MUKYALA Gorreti Najjero 38, ow’e Kasubi Zooni 3, okufi irwa omwanawe ky’ekintu ekitagenda kumuva ku mutima, si lwa bulumi bwe yafuna wabula n’ekyokumweyolekera...
EKYEBIKIRO ddala kituufu gyekiri, nze nali ndowooza nti ababyogera bateebereza biteebereze wabula nakikakasiriza ku muwala wange omugenzi Hasfa Nankanja...
“OMUZIMU gwa taata gunninnyisizza ennyonyi kipayoppayo ne nzira ku butaka sikulwa nga bye ntakabanidde emyaka 10 bifa ttogge,” bwatyo Ronald Ndawula, 34,...
25 Sep 2018
25 Sep 2018
25 Sep 2018
25 Sep 2018
25 Sep 2018


text:
Mwana wange weesimye kubanga ofuna obwagazi era n’ofuna n’ag’emugga agakuyamba okwegatta obulungi era ne munno n’afuna essanyu.
Kati amazzi g’oyagala ag’okutobya essuuka abakyala abamu bagalina abalala tebagalina.
Waliyo abakyala nga balina ensulo za bika bibiri naye abakyala abasinga balina ensulo ya kika kimu ng’avaamu amazzi agalinga eminyira.
Naye ate waliyo abalina ensulo ng’evaamu amazzi agalinga aga bulijjo abo be batobya essuuka.
Kati mwana wange oba olina ensulo emu abasinga gye balina kale weesanga nga tosobola kutobya ssuuka. Mwana wange gumira ku ky’olina.


text:
OMWOGEZI wa Minisitule y’Ebyensimbi, Mugunga era yakakasizza nga Minisitule bw’eyise ababanja Gavumenti ya Uganda okwewandiisa, gavumenti esobole okumanya omuwendo omutuufu ogw’abagibanja ne ssente ze babanja basobole okusasula nga Pulezidenti bwe yalagidde.
Minisita w’Ebyensimbi, Matia Kasaija, bwe yabadde asoma bajeti y’eggwanga, yategeezezza nti Gavumenti erina ebbanja lya buwumbi 29,984 olw’abagibanja munda n’ebweru w’eggwanga.
Ku bbanja ery’obuwumbi 29,984, ensimbi obuwumbi 11,319 ze zibanjibwa gavumenti munda mu ggwanga wabula Kasaija, mu bajeti yataddemu obuwumbi 111 zokka okusasula ku bbanja ery’obuwumbi 11,319.
Kino kitegeeza nti ababanja gavumenti munda mu ggwanga bagenda kusasulwa obuwumbi 111 zokka ng’olukalala lwa kkampuni 66 ezigambibwa okuba nti bannyinizo amabanja gabatuuse mu bulago, baalaga nti baagala ebafunira obuwumbi 1,300 basasule amabanja agaabwe ku bwabwe. Ssente zino zisingira wala obuwumbi 800 ezassibwa mu byobulimi n’obulunzi mu mbalirira y’omwaka gw’ebyensimbi guno eyasomwa omwezi oguwedde.


text:
WALI opimye ekiseera kyomala ng’oli mu kisaawe ne munno? Kino kye kintu abaa¬galana bangi kye babuusa amaaso bwe baba bafumi¬itiriza ku buwoomi obuli mu kunyumya akaboozi k’ekikulu.
Weesanga ng’abantu abamu abeeyita ‘kyuma kya mudaaki’ batwala ekiseera kinene, abamu bamala kitono ate ng’abandi bawunyayo buwunyi oba b’oyinza okuyita abasunzi.
Okunoonyereza okwakolebwa ku baagalana okuva mu Penn State researchers mu 2010 kwazuula nti abaagalana abamatira obulungi basobola okutwala ekiseera kya ddakiika eziri wakati w’essatu n’omusanvu oba wakati w’eddakiika musanvu ne 13.
Munno bw’oba omukutte bulungi, ekiseera kino kibamala buli omu okufuna kye yeetaaga mu munne nga muli mu buliri.
Kyokka bwe mwesanga nga mmwe oluba okuyingira ekisaawe kwe kukifuluma oba nga muwunyayo buwunyi , mu kiseera ekya ddakiika emu okutuuka ku bbiri, kino kiba kiseera kitono nnyo nga tosobola kumatirizaamu munno.
Ate bwe muyingira ekisaawe ne mumalayo eddakiika 25 ku 30 mu lugendo lumu, kiba kiseera kiwanvu nnyo ekitegeeza nti munno obeera omukooyezza nnyo, ayinza okukala, okufuna obulumi n’okwetamwa akazannyo.
Dr. Stephen Waniala omukugu mu kujjanjaba endwadde mu bakyala agamba nti eddakiika omuntu z’atwala okumatiza munne ebiseera ebisinga kisinziira ku ngeri gye baba beeteeseteeseemu.
Era bwe bayingira ekisaawe mu kiseera ekituufu naddala nga waliwo okwesunga, kibaleetera okumatira amangu.
Naye ssinga mutandika akazannyo nga munno tosoose kumuteekateeka kiyinza okubatwalira ekiseera ekiwerako.
Dr. Waniala ayongerako nti bwe mwenoonya obulungi ne mutuuka okweyaayaanira temuyinza kutwala kiseera kinene kuba n’akatikitiki akamu bwe kati kabamala okumatira.
Naye ng’omusajja atuukiridde obulungi kiyinza kumutwalira wakati w’eddakiika ttaano okutuuka ku 10. Kubanga akaboozi gye kakoma obuwoomi, ekiseera kye mumala mu kisaawe kikendeera kuba muba n’obwagazi bungi ekibaleetera okutuuka amangu ku ntikko ne mumatira.
Gye mukoma okulwa mu kisaawe, ekiseera kituuka obwagazi ne bubula oluusi omukazi n’akala. Dr. Waniala ayongerako nti ekiseera omuntu ky’amala okumatiza munne oluusi kisinziira ku kika ky’omusajja, mukomole oba si mukomole.
“Omusajja omukomole ebiseera ebisinga bwe gataba maddu, asobola okwefuga nga bw’alindako munne ne batuukira kumu mu bwengula , so ng’oluusi kino kizibuwala ku musajja atali mukomole.Kino kibaawo kubanga omutwe gw’obusajja obwakomolebwa kubaako amasannyalaze matono. Atali mukomole amasannyalaze gaba mangi era okuwangaalira mu kisaawe ateekeddwa okukozesa obukugu obw’ekitalo.
Ate Dr. Gidale Mupalya, omukulu w’eddwaaliro lya Bulambuli Health Centre 4 agamba nti ekiseera omuntu ky’amala mu kisaawe okumatiza munne kisinziira ku myaka kuba omu¬vubuka n’omukadde tebafaanagana.
“Abavubuka baba n’amaanyi mangi kuba emibiri giba gikyali miramu bulungi, ekibaleetera okutwala ekiseera ekiwanvuko mu kisaawe. Naye ate agattako nti oluusi emibiri gy’abavubuka giwulira mangu amasannyalaze oluusi ekiyinza okubalemesa okuwangaalira mu kisaawe. ”
Dr. Mupalya ayongerako nti oluusi ekiseera abaagalana kye bamala nga beesanyusa kisinziira ku ngeri gye bakwataganamu. Bwe muba muk¬watagana bulungi mujja kutuukira kumu ku ntikko.
Ate ye Kkojja William Kisitu e Nateete agamba nti okumatiza munno obulungi abaagalana, olugendo olusooka lwandibadde lutwala wakati w’eddakiika 20 ne 25 ku musajja omutuufu. Jjukira omusajja w’amaliramu akagoba mu lugendo olusooka omukyala w’atandikira okufunira obwagazi.
OBUKODYO BW’OLINA OKWESIBAKO OKUMATIZA MUNNO;
Kisitu agamba nti omusajja yenna okumatiza munne ateekwa okuba ng’atuka ku nje, olwo n’amalamu akagoba ne bwe muba temumazeemu bbanga ddene.
Agattako nti omusajja era alina okuba ng’amanyi okunoonya munne n’atandika okumuyaayanira. Omukazi atuuse mu mbeera eno aba mwangu okumatiza.
SITAYIRO EZIMATIZA OMUKAZI MULIMU: Omukyala okuwummuza amagulu ku bibegabega by’omusajja oba mu mmanga. Eno y’emanyiddwa nga ‘V’. Eno esembeza enje n’amatira mangu.
Ey’omukyala okutuula waggulu ne yeepimirako nayo ematiza nnyo abakazi. Sitayiro ya 90, ng’omukazi awaniseko okugulu kumu nayo ematiza mangu omukazi kuba omusajja aba atuuka bulungi ku bisenge by’obukyala n’amatira mangu.
Ekiri ku sitayiro eno, omukazi y’aba alina okulagirira munne entambuza y’emirimu era y’ensonga lwaki yakazibwako lya ey’endagiriro. Kisitu agamba nti ssinga abaagalana bagoberera obukodyo obwo ne bayingira ekisaawe nga bamanyi ekyokukola kibayamba okweteekateeka obulungi ne munyumirwa.


text:
YASOOSE kutegeeza nti “nkooye embera eno, Mbuga okunkuba n’okuntulugunya nga nsirika busirisi leero mutwala mu bamateeka akangavvulwe.”
Amangu ago omuyimbi Leila Kayondo eyakuyimbira ‘Njagala kuzina Naawe,’ n’endala eyabadde akubiddwa ng’azimbye ffeesi yadduse misinde okugenda ku poliisi y’e Kabalagala okuloopa bba, omugagga Sulayimani Kabangala Mbuga avuga mmotoka ez’ebbeeyi eziriko nnamba puleeti mu mannya ga SK Mbuga.
Nga wayise essaawa mbale, Leila yatadde ku mukutu gwe ogwa ‘Face book’ obubaka obuvumirira abaserikale ku poliisi y’e Kabalagala ng’agamba bagaanyi okumuyamba era guno si gwe mulundi ogusoose ng’aloopa Mbuga ku poliisi eno ne batamuyamba.
Wano we yasabidde omuduumizi wa poliisi mu ggwanga, Gen. Kayihura ayingire mu nsonga ze.
Wakati mu bawagizi be okumuweereza obubaka obumusaasira n’abamu okuvumirira ekikolwa kya Mbuga okumukuba, abanene mu poliisi baayingidde mu nsonga zino ne batandika okunoonya Mbuga, gwe baasanze ng’ali ne Leila mu kifo ekimu ekisanyukirwamu ku Lwokutaano ekiro. Baamukutte ne bamutwala ku poliisi y’e Kalagala gye yasuze.
Mbuga okukuba Leila kigambibwa entabwe yavudde ku Mbuga eyasoose okuwa Leila obukadde 10 akole akabaga k’amazaalibwa ge (aga Leila) nga January 1 kyokka oluvannyuma n’amusanga e Munyonyo ku Speke Resort ng’ali n’omusajja Omucongo gw’ateebeereza okuba ng’amukwana nga bali bombi banywa kacaayi.
Kigambibwa waliwo mukwano gwa Mbuga azze alaba Leila n’omusajja ono eyatemezza ku Mbuga naye eyavuze sipiidi okubasanga.
Mbuga olwabadde okubatuukako, Leila yatandikiddewo okwetonda ng’agamba omusajja ono mukwano gwe era y’omu ku bawagizi be.
Mu busungu obungi, Mbuga yasabye Leila ekisumuluzo kya Benz empya gye yaakamugulira baawukane Leila n’akigaanira ekigambibwa nti kye kyavuddeko okumukuba n’azimba mu ffeesi.
Wabula Mbuga yeegaanyi eby’okukuba Leila ng’agamba yeekoonye ku mmotoka ng’amuggyako ekisumuluzo kwe kuzimba mu ffeesi.
Waliwo mukwano gwa Mbuga ataayagadde kumwatuukiriza mannya eyatugambye nti ng’oggyeko okumuteebereza okukwana mukazi we, Mbuga yeekengedde Omucongo ono ali mu magye g’e Congo okwagala okuyita mu Leila okumubega olwa bizinensi ezimu z’akola mu ggwanga eryo.
Leila yeekyusa
Wabula Leila bwe yalowoozezza ku by’okufiirwa Benz empya ttuku, n’atandika okwogeza ekirimi bwe yategeezezza poliisi nti amusonyiye era takyayagala musango kugenda mu maaso.
Ku Lwomukaaga, abakulira poliisi y’e Kabalagala baatabuddwa, Leila eyabadde ayitiddwa okukola sitaatimenti n’okulumiriza Mbuga bwe yazze mu kubeetondera ne Gen. Kayihura olw’okubamalira obudde n’okubavumirira ng’ayita ku mukutu gwe ogwa ‘face book’ n’agattako n’okwetondera Mbuga n’asaba bamuyimbule kubanga amusonyiye.
Wadde Leila yeetonze olw’okumusibisa Mbuga ne poliisi gye yasoose okunenya nti ebbanga lyonna ebadde temuyamba nga Mbuga amutulugunya,
Eggulo omwogezi wa poliisi mu Kampala n’emiriraano, Patrick Onyango yategeezezza nti nga poliisi baasazeewo okugira nga bakyakuumidde Mbuga ku poliisi nga bwe banoonyereza okuzuula oba teyakase Leila amusonyiwe olw’ebigambo ebyabadde biyiting’ana nti Mbuga yabadde atiisizza okumuggyako mmotoka n’enju bye yamuwa singa tayimbulwa. Leila agamba nti teyakakiddwa wabula Mbuga yamusonyiye kubanga bba, ensonga bazimalire awaka.
Kayondo yasoose kukola sitaatimenti nga December 31 2015 ku poliisi e Kabalagala oluvannyuma lw’okuggulawo omusango oguli ku fayiro SD: 52/31/12/2015.
Mu sitaatimenti Kayondo yagambye nti yalumbiddwa eyali muganzi we SK Mbuga n’amukuba n’amuggyako ebisumuluzo bya mmotoka n’eby’edduuka bwe yamusanze ne mikwano gye okuli Hellen ne John.
Oluvannyuma lw’okukola sitaatimenti, poliisi yawadde Kayondo foomu okumwekebejja oba akubiddwa n’azitwala ew’omusawo wa poliisi n’akakasa nti ddala yabadde akubiddwa n’alumizibwa ku mutwe.
Akulira okunoonyereza ku buzzi bw’emisango, Nusura Kemigisha yagambye nti abaakutte Mbuga baakulembeddwaamu DPC w’e Kabalagala, Bernad Mugerwa.


text:
Abadiventi b’ekkanisa enkulu e Kamuli beezoobye n’omukazi eyaleese bakanyama ne basiba ssehhenge mu maaso g’ekkanisa yaabwe ng’agamba nti yeesenza ku ttaka lye.
Monic Wabuliriire, 55, ye yasimbye sseng’enge mu luggya lw’ekkanisa ng’ayitira ddala kumpi n’omulyango gwayo omunene ate omulala n’omutambuza mu mbiriizi waayo ng’olubalaza lwayo bwe lutambula.
Katemba ono yabaddewo Lwamukaaga nga Abadiventi baasangiddwa bali mu kusinza kwa Ssabiiti yaabwe.
Omukadde w’ekkanisa eno omukulu, Joseph Ngobi yawaliriziddwa okuyita Poliisi eyazze okukuuma emirembe n’okukuulawo ebikondo ebyabadde bisimbiddwa abakozi ba Wabuliriire.
Eno ye yabadde entikko y’enkaayana z’ettaka lino erisangibwa Adams Road weeyungira ku Gabula Road mu munisipaali y’e Kamuli.
Wabuliirire yategeezezza nti kino yabadde akikola mu butuufu kuba ettaka kitaawe- Benafansi Muzaale Muweebwa ye yalimuwa.
Wadde akkiriza nti n’ekkanisa kitaawe yagiwa, naye ako ke katundu ke yabadde atalizza omuli ekkanisa yennyini n’ennyumba y’omusumba ng’awalala baali beesenzaawo mu bukyamu.
Mu bimu ku byabadde bimaze okukolebwa ye kaabuyonjo Wabuliriire gye yabadde amaze okusima mu maaso g’omulyango omunene oguyingira ekkanisa.
Wabula Poliisi yakudde ebikondo ne ssehhenge n’ebitikka ku mmotoka n’ebitwala ku poliisi.
Ye Omusumba Robert Kudongania yeetegudde embeera oluvannyuma lwa Wabuliriire okumukkakkanako n’amuvuma n’amwogoloza mu maaso g’abakkiriza.
Bino biddiridde Kkooti y’e Jinja Enkulu okusingisa Ekkanisa omusango ogwagiwawaabirwa okwesenza ku ttaka lino.
Kyategeezeddwa nti Muzeeyi Muzaale ekitundu kye yali yagabira ekkanisa kyali kya ffuuti 50 ku 100 zokka Ekkanisa weeyimiridde, sso si kibangirizi kyonna.


text:
Mukyala w''omuyimbi Ronald Mayinja ''yeesise" ng''alabye vidiyo y''oluyimba lwa bba gye yakutte ne kyana ekya buulukuka!
OMUYIMBI Iyrn Namubiru agenze okwawukana ne bba Omufaransa gw’alinamu abaana babiri nga agagawadde.
EBYAMA ku nsonga ezitabula omuyimbi Iryn Namubiru ne bba omuzungu gw’alumiriza nti kati amwewerera kumutta, byongedde okuvaayo.
MBADDE nnaaludde okukola ekivvulu ne kinsala. Naye loosi gye nnakoze mu bivvulu bya Bebe Cool wiiki ewedde yasusse...
OMUYIMBI Irene Namubiru atutte bba Omufulansa ku Poliisi, ng''amulumiriza okumukuba n''amutusaako ebisago.
OMUYIMBI Irene Namubiru atutte bba Omufulansa ku Poliisi, ng''amulumiriza okumukuba n''amutusaako ebisago.
OMUYIMBI Ragga Dee ng’amannya ge amatuufu ye Daniel Kazibwe, ku mmotokaze 28 z’abadde nazo agasseeko ekyuma ekikonga olusu lwa dereeva.
OMUGAGGA w’omu Kampala Richard Nalima amanyiddwa olw’okumansa ssente mu bifo ebisanyukirwamu yasiibye ku Poliisi ng’abuuzibwa ku byokulyazaamanya omukazi...
Aba Eagles babadde babookera e Lugazi lwa butayimbira bawagizi
OMUYIMBI Stecia Mayanja owa Eagles Production anobye mu maka ga bba Fred Kitaka agasangibwa e Namasuba ne yeeyombekera mu nnyumba ze ze yazimba e Bweyogerere....
18 Sep 2018
18 Sep 2018
18 Sep 2018
18 Sep 2018
18 Sep 2018


text:
GGWE ateekateeka okukwanira ku malusu, by’oliko bifu. Vidiyo y’oluyimba ‘Mulimu ki’ yiino egobye abasajja abatavaako ssente ku bya laavu. Oluyimba luno lwayimbiddwa Nutty Neithan ne Mary Bata.
Kyokka bwe baabadde bakwata vidiyo eno, baakubye abalabi ebitole bya laavu ekyawalirizza abaabadde bagikwata okukkaanya basalemu ebimu ku bitundu bye baakutte.
Nutty Neithan nga ye yakuyimbira 'Bakuwe ky’onywa' obwedda alina engeri gy'ayisa amagulu n’agateeka mu mitayimbwa olwo n’ataayiza Mary Bata nga kw’atadde n'okukola ebintu ebirala obwedda ebikubya abalabi enduulu.
Oluyimba luno lukwata ku muvubuka eyasanga omuwala mu bbaala n’amukwana wabula omuwala n'amweragirako nga bw’amubuuza oba alina ssente.
Omuvubuka ono naye abuuza omuwala ky'alina ekyamaanyi ekisikiriza okumussaamu ssente ze.


text:
Ssebo Bukedde, Abantu abali mu byalo ekirowoozo ky’okufuna buli kye mwetaaga nga muli e Kampala mukyeggyemu.
Eno abaliyo okubeera obulungi babonaabona oba olina okwefiiriza.
Abantu bwe bava e Kampala baddayo ne banyumiza ab’omu byalo nti ekiri eno kirungi nnyo ne batamanya nti tewali kijjira ku mukeeka.
Buli kimu oba olina okukikolerera. Ab’omu byalo bwe bawulira ebyo abamu bakwatamu ebyabwe nga balinnya bbaasi wabula bwe batuuka kuno nga tebalina we basula wadde kye balya.
Kino kiwalirizza bangi okudda ku nguudo ne basabiriza. Obasanga beebase ku mbalaza z’ebizimbe nga beebisse na buveera.
Nsaba aba bbaasi bakomye okubaleeta e Kampala kuba bajja kubonaabona.
Temujja mu Kampala nga temwetegese


text:
BYA NAMPEERA NAZIFAH
Omutaka w’ekika kyengo, Muteesaasira Keeya Tendo Namuyimba II yennyamidde olwabakuumaddembe abaatulugunya ababaka nga kw'otadde ne bannamawulire kyokka nga ate omulimu gwabwe gumanyiddwa gwa kukuuma bantu n’ebintu byabwe.
Bino yabyogeredde ku mukolo gw’okutuuza n’okusumika omukulu w’omutuba gwa Kiwedde mu kika ky’Engo oluvannyuma lw'okumala emyaka 12 nga tegulina agukulira. Omukolo gwabadde ku kyalo Mpongo mu Butambala ku Lwomukaaga lwa wiiki ewedde.
Muteesaasira yakubirizza abazadde okuyigiriza abaana baabwe ennimi enzaaliranwa beewale okubabuzaabuza nga kino kyakuyamba okuzza Buganda ku ntikko.
Ono era yabakubirizza okwagala ennyo obulamu bwabwe, okwegemesa endwadde singa ebiragiro bibeera biweereddwa gavumenti n’okusimbanga emiti egy’ekijjukizo.


text:
OMWAKA 2016 gutandise wakati mu kugwesunga n’okugweraliikirira olw’ebigusuubirwamu wano mu Uganda ne mu nsi yonna.
1 Buli muntu, 2016 agwesunga okuva ku bannabyabufuzi abeesibyewo ku bifo eby’enjawulo, abalimi abalina bye baasimbye mu nkuba ebadde efukumuka, abasomesa, abasawo n’abakozi ba gavumenti abeesunga bajeti y’eggwanga nti oboolyaawo gavumenti egenda kubasuuliramu akantu nga bwe baasubizibwa.
2 Abeeraliikirira 2016, nabo bawerako, okuviira ddala ku bazadde olw’amasomero okwongeza fiizi, abasuubuzi emitima be gitujjira mu mitwe ng’egy’ebyennyanja kuba tebamanyi ddoola bweneebeera mu 2016 n’abakolera mu Kampala abafuuyirira olunwe, Jennifer Musisi obutabazza mu kyalo n’abantu bonna okutwaliza awamu olw’okutya ku binaddirira ng’okulonda kw’omwezi ogujja kuwedde.
3 Okulonda kwa Pulezidenti n’ababaka ba Paalamenti kwa February 18. Bassentebe ba disitulikiti, Loodi Meeya, amagombolola ne bakansala baakulondebwa mu March.
4 Ng’ebyokulonda bivudde mu ddiiro, abantu bagenda kudda ku mirimu gyabwe wabula abamu ku beesimbyewo ku Bwapulezidenti n’ababaka ba Paalamenti bajja kwemulugunya ku binaava mu kulonda era emisango gy’ebyokulonda gigenda kubeera mingi, kyokka tewajja kubaawo mbeera yonna yaakutabangula mirembe.
5 Kisuubirwa nti abamu ku bali ku ludda oluvuganya omuli n’abaamannya basuubirwa okusala eddiiro okudda mu NRM oluvannyuma lw’okulonda.
6 Kabinenti ya Pulezidenti gy’agenda okulonda mu May 2016 esuubirwa okubaamu amannya amapya mangi naddala abantu ab’emyaka emitono era abamu bakinvinvi n’abantu abaludde mu byobufuzi bagenda kusuulibwa.
7 Bajeti y’eggwanga esuubirwa okwongeza emisolo emikadde n’okussaawo empya nga gavumenti egenderera okuziba ettuli eddene ebyokulonda bye ligenda okukuba mu ggwanika ly’eggwanga era wajja kubaawo okuluma obujiji mu bantu baabulijjo olw’embeera ey’ebyenfuna egenda okwongera okubeera enzibu ddala.
8 Kampala agenda kwongera okukaluubirira abantu abeeyiiya obweyiiya olw’amateeka amakakali n’emisolo KCCA gy’egenda okussawo okwongera okutereeza, okuyonja n’okuzigula ekibuga.
9 Ababaka ba Paalamenti eye 10 tebagenda kwawukana ku ba Paalamenti ey’omwenda mu nneeyisa yaabwe naddala ku ky’okwepena entuula za Paalamenti, okugujubanira omusaala, ssente ez’emmotoka n’okukola katemba waabwe atalina ky’agasa balonzi.
10 Obuli bw’enguzi mu ofiisi za gavumenti ku mitendera gyonna si bwa kuggwaawo wadde ng’ebitongole bya gavumenti ebirwanyisa enguzi n’obulyake bigenda kufuba okubulwanyisa.
11 Ebweru w’eggwanga, okufaananako nga Uganda, n’amawanga ag’enjawulo mu nsi yonna gagenda kubaamu okulonda kwa Pulezidenti n’ababaka ba Paalamenti.
Amawanga agagenda okubeeramu okulonda mulimu: Amerika, Niger, Benin, Djibouti, Philippines, Cape Verde, Zambia, Democratic Republic of Congo, Gambia, Ghana, Somalia, Gabon n’amalala.
Okulonda okusinga okwesungibwa kwa Pulezidenti wa Amerika, okw’okubaawo mu November. Ono owa 45 agenda kudda mu bigere bya Barack Obama agenda okumalako ekisanja kye mu January wa 2017.
12 Obutali butebenkevu obuli mu mawanga nga Syria, Libya, Afghanistan, Iraq, Palestine, Yemen, Burundi, Somalia, Central African Republic busuubirwa okusigalawo ne mu 2016 wadde amawanga gakirimaanyi nga Amerika, Russia, China n’agamu aga Bulaaya gagenda kwefuula agali mu kaweefube ow’okumalawo entalo ezo.
13 Pulezidenti wa Russia Vladimir Putin agenda kwongera okubojja Amerika ku luwonzi mu kaweefube ow’okuzza Russia ku ntikko mu nsi ey’ebyobufuzi by’ensi yonna.
14 China egenda kwetereeza mu by’enfuna eddemu okussaawo okuvuganya okw’amaanyi ku Amerika.


text:
Oluvannyuma lwa Pulezidenti Museveni okussa ababadde abayambi ba poliisi mu ggye ezzizibi, abantu bangi baasigadde beebuuza engeri gyebagenda okukolamu emirimu gyabwe. Olwaleero omwogezi w’eggye lya UPDF, Brig. Richard Karemire agambye nti bateeseteese dda ekifo ky’abantu bano abagenda okubegattako essaawa yonna, gyebagenda okutenderwa.
Eyeyiita Omugabe Akwatiddwa.
Amasengejje Full News Bulletin.
Okufa kw’omuyimbi Mowzey Radio kwava ku byaliwo nga 23 omwezi oguwedde, naye abasinga tebamanyi kiki ddala ekituufu ekyaliwo. Olwaleero omusasi waffe Samson Kasumba ayogedde noomu kwabo abaaliwo, David Ebangiti amanyiddwa eno nga Washington omu ku baali batambudde ne mowzey kwolwo lweyafuna obuzibu. Ono ye atugamba, nti Radio eyamukuba yamuzinduukiriza...
Poliisi ekakasizza nti Godfrey Wamala, agambibwa okukuba omuyimbi Mowzey Radio ekigwo ekyamwasa akawanga akaamuviirako okufa.
Eggwanga lizuukukidde ku mawulire g’okufa kw’omu ku bayimbi ab’amannya, Moses Nakintije Ssekibogo owa Goodlyfe, amanyiddwa ennyo nga Mowzey Radio. Mowzey afudde bukya mu ddwaliro lya Case Hospital ku Buganda Road mu Kampala gyamaze ennnaku ng’ajjabwa oluvannyuma lw’okukubwa mu bbaala emu omwezi ogwedde.
#NBSAmasengejje Full News Bulletin.
Amasengejje Full News Bulletin
Amasengejje Full News Bulletin
Ababaka ba paalimenti abawakanya okukyusa mu ssemateeka okujjamu akawaagira akakugira omuntu azeeyuse okusukka emyaka 75 n’abo abakyali wansi wa 35, bakyakalambidde, nti kagwake keetonnye balina okulemesa enteekateeka za nrm. Okutandika ne wiiki etandika enkya, baagala kulumba ku paalimenti nga bali wamu n’abalonzi baabwe.
From the lifting of the presidential term limits to extension of the term limit as president Museveni says he has no problem if the term limit is extended from five to seven years The president’s submission comes as a confirmation that what began as a rumour from the corridors...
Pulezidenti Museveni ategeezeza gensonga y’okuggya ekkomo ku myaka gyomukulembeze weggwanga bwerina okusalibwawo bannayuganda kubanga beebalina obuyinza nga kino kyasuubira okutuukiriza Museveni yabadde asisinkaya akakiiko ka paalimenti akamateeka mu maka ge e Ntebe okubannyonnyola ku nsonga ezenjawulo mu byobufuzi byeggwanga naddala ennyingo 102b
Amasengejje Full News Bulletin
Amasengejje Full News Bulletin.
Omuduumizi wa polisi ya Uganda General Kale Kayihura akuutidde bambega ba poliisi okukomya okutulugunyanga abantu bebakwata nga bateeberezebwa okuba abazzi b’emisango wabula bakozesenga obukugu obubatendekebwa okufuna bye baba babaagalamu. Bino abyogeredde ku ttendekero lya polisi erye kabalye e Masindi ng’asuibula abasirikale abamalirizza okutendekebwa.


text:
‘‘KAMBITE, kambite mukwano ebya laavu mbikooye, Kambite kambite mukwano ebya laavu bintamye, Oh... ndifuna omulala, gyali owange eyantonderwa, Omutima gwange gumenyese omusajja gwe mbadde njagala byonkoze ne bye wansuubiza enkumu nkizudde leeti nti wali olimba. Future yange ogyonoonye … nga temwesigwa mmwe.... Abasajja abasajja mbatadde mbiwumudde kale muntamizza obwenzi.”
Bino bye bimu ku bigambo ebiri mu luyimba lwa Sasha Brighton olupya ‘Kambite’ olutandise okwogeza abantu ebikankana nga bagamba nti mwayise okulaga obulumi bw’ayitamu n’okuddiza muninkini we Big Eye omuliro olw’okumukyawa.
Wadde Sasha bino abiwakanya agamba ayimbye ku mbeera abaagalaana ab’enjawulo gye bayitamu.
Bw’oluwuliriza amakulu agalulimu n’ekiseera we lufulumidde toyinza kwawukana n’abo abagamba nti ayimbye ku Big Eye abangi gwe babadde bamanyi nga muganzi we.
Big Eye essaawa eno alina omukazi nkubakyeyo Debbie Lavis (Nantongo Debbie Suzan) gwe yayingizzaawo ng’era bw’omubuuza ebya Sasha tayagala kumanya.
Sasha twayogedde naye ku luyimba luno n’obulamu bwe obwa bulijjo era emboozi yatambudde bweti.
Sasha Brighton y’ani?
Nze Joweria Karungi, muwala w’Omuky. Aisha Kiyingi e Wobulenzi mu Luweero. Nnyimbira mu Da Nu Eagles.
Big Eye okukusuulawo gufuuse musango otuuke n’okumukubamu oluyimba?
Hahaha… leeka naawe nze siyimba ku Big Eye, oluyimba naluyiiya dda lwakuba ndufulumizza mu kiseera kino.
Sasha totulimba, mubadde mwagalana?
Nedda, ebyo bigambo by’abantu era nabigumira kubanga sisobola kugaana muntu kwogera ky’ayagala.
Ssinga Lutaaya akuwa okukulira Da Nu Eagles, kiki ky’oyinza okukyusaamu?
Sirina kubanga buli kimu kitambula bulungi.
Bagamba Lutaaya abanyigiriza n’abamu mwagala kuvaayo?
Ebyo bigambo by’abantu, ffe tuli basanyufu na buli kimu kyatukolera.
Amaanyi go mu kuyimba gali ludda wa?
Eddoboozi esseeneekerevu n’endabika yange ebinnyambye okufuna abawagizi abangi n’emikwano.
Kusoomozebwa ki kw’osanze mu kuyimba?
Olumu menyeka olw’ebigambo ebingi bye banjogerako omuli n’okunjagaza abasajja be simanyi.
Wasemba ddi okukaaba?
N’omwezi guno nkaabye ate buli lwe mpulira oluyimba ‘Kambite’ mpisibwa buli nnyo.


text:
-
Topical discussion: Current State Of Affairs - about 1 hour ago
-
Up and About: State Of Rule Of Law In The Country - about 1 hour ago
-
Abavubuka baakudduukirira ab’eBududa - 2 hours ago
-
DDAMU ESSUUBI ;Eyaliko kaggo akubye bannaUganda akaama - 2 hours ago
-
Omukazi asobezeddwaako n’attibwa - 2 hours ago
-
Gen Kayihura ne Kitatta bakomezeddwawo mu kkooti - 2 hours ago
-
Aba Shell batandise okuddiza abantu - 3 hours ago
-
Emirimu egikolebwa mu Kisenyi giigino - 3 hours ago
-
Abatuuze balaajana lwa ttaka - 3 hours ago
-
Ab’ebijambiya bafumise abooluganda - 3 hours ago


text:
Kati oba olina okukola ebintu ebisukkuluma ku balala okusobola okumutega akamasu. Bino bye bimu ku by’oyinza okukola;
1 Sooka omufuule mukwano gwo. Mufuule mukwano gwo omanye by’ayagala n’engeri gy’atambuzaamu obulamu bwe. Mulage nti omufaako era oyagala nnyo abeere mu mbeera ennungi.
Mukubire ku ssimu omubuuzeeko ate fuba okulaba nti okola ebintu by’ayagala kino kijja kumukyusa ebirowoozo atandike okukulowoozaako okusinga abalala.
2 Manya by’asinga okwagala. Olina okumanya ebimusanyusa era otandike okubikola ate obyagale n’omutima gwo. Kino kijja kumuleetera okukulowoozaako kubanga abakazi baagala nnyo abasajja abakola ebintu bye baagala.
3 Mulage okufaayo okw’enjawulo. Abawala baagala nnyo okufuna omuntu amufaako ng’amulaga nti amwagala. Kati gwe omusajja bw’oba oyagala okumutamya amuperereza mulage okufaayo okw’enjawulo.
Okugeza oyinza okumukubira essimu emirundi ng’ena, oba okumuweereza obubaka ku ssimu ye obumutegeeza nti omwagala. Kino kijja kumuleetera okukulowoozaako ng’omusajja afaayo era ajja kukwagala.
4 Muwe ekitiibwa. Tomuleetera kuwulira nti omuweebuula wabula mulage nti omuwa ekitiibwa ekimugwanira era ofube okulaba nga tomuswaza mu bantu. Kino kijja kumuleetera okukwagala kubanga abakazi baagala nnyo abasajja ababawa ekitiibwa.
5 Manya obunafu bw’omusajja amuperereza. Olina okusooka okumanya obunafu bw’omusajja amukwana. Ssinga omusajja ono mwenzi, amulumya oba tamuwa kitiibwa gwe omulaga nti togenda kumulumya, ojja kumuwa ekitiibwa ate omubuddeebudde. Kino kijja kukyusa endowooza ye ajja kulekayo amukwana ajje gy’oli.
6 Beera mwesimbu. Abakyala baagala nnyo abasajja abalambulukufu era gwe bw’oba oyagala okumusuuza oyo abadde amukwana beera mwesimbu era tomugattako muwala mulala.
7 Mukolere ky’atasuubira. Teri kisinga kusanyusa bakyala ng’okubakolera obubaga obwo, kimulaga nti omwagala okugeza oyinza okumukolera akabaga k’amazaalibwa oyinza okumutwalako awutu oba n’omugulira obulabo obutali bwa bbeeyi nnene. Kino kimuleetera okuwulira nti omwagala era ajja kukwagala aleke abalala.
8 Mugambe nti omwagala. Bw’oba oyagala omuwala oyo engeri ennyangu ey’okuyingira mu mutima gwe kwe kumugamba nti omwagala era okimulage era omulage okufaayo gy’ali n’abantu b’asinga okwagala.
9 Yambala bulungi. Abawala baagala nnyo abasajja abambala obulungi ne batabaswaza mu mikwano mu mikwano gyabwe. Kati ggwe bw’oba oyagala okuwangula mutima gw’omuwala ono yambala bulungi naddala engoye ezikunyumira wadde nga si za bbeeyi, ate beera muyonjo. Bino bw’onoobikola ojja kumusikiriza alekewo abalala abamukwana agende naawe.


text:
FUFA Super Cup
Vipers (2) 0-0 (4) KCCA
OMUTENDESI wa KCCA FC, Mike Mutebi agambye nti omutindo ttiimu ye gwe yayolesezza nga bawangula Vipers ku Lwomukaaga, gumuwadde essuubi nti sizoni eno bagenda kukukumba ebikopo bya Uganda byonna.
KCCA, yakubye Vipers ggoolo 4-2 eza peneti oluvannyuma lw'eddakiika 90 okuggwaako 0-0 mu mupiira ogwanyumidde mu kisaawe e Wankulukuku. Omupiira guno, KCCA yatuuzizza bassita baayo mukaaga abali mu ttiimu etandika ate Vipers n’eyungula abasuubirwa okutandikanga emipiira gya liigi n’empaka endala kyokka KCCA n’ebawangula.
KCCA yatuuzizza; Muzamir Mutyaba, Saddam Juma, Timothy Awany, Gift Ali, Jackson Nunda ne Patrick Kaddu ababeera mu ttiimu etandika n’ezannyisa Herbert Achai, Sadat Anaku, Mike Mutyaba Lawrence Bukenya ne Musa Esenu.
“Omupiira guno gumpadde ekifaananyi kya ttiimu yange bw'egenda okuzannya mu liigi era ngirabye esobola okuwangula ebikopo,” Mutebi bwe yategeezezza.
Yo Vipers y’omuzungu Javier Martinez Espinosa yasinzeemu bazannyi bapya okwabadde Livingstone Mulundo, Fabien Mutombora, Noah Wafula, Dickens Okwir, Rahmat Senfuka, Brian Kalumba, Davis Kasirye, Fred Okot, Derrick Ochan, Tito Okello sso ng'abakadde kwabaddeko Taddeo Lwanga, Bashir Asiku, Godfrey Wasswa, Aggrey Madoi, Moses Waiswa, Frank Tumwesige ‘Zaga’ ne Dan ‘Muzeey’ Sserunkuuma.
Liigi ya babinywera esuubirwa okutandika ku Lwokutaano nga September 28.


text:
Okuva ku John Dimos
Bikyusibwa Fr. Mbalire Emmanuel
1. Kisoboka o muntu agwa nga atambula okugamba nti kansigale wansi kubanga era nja kudamu nggwe? Nedda. Nolwekyo mungeri yemu ,omuntu yenna agwa mu bibi,tatekeddwa kugamba nti sijja kugenda wa Taata wange ow’omwoyo olw’ebibi byange,kubanga nja kudamu ngwe.
2. Sitani talina kintu kirungi kyayinza kuwa muntu, n’olw’ekyo amukyusa nga amutwala okusinza ebitonde byakatonda ebirabika obulungi , naye nga ssi Katonda yenyini.
3. Abantu bangi baatudde ebibi byabwe yadde mulwatu gyebatasobola kufuna kisonyiwo kyenyini.Abalala tebaatula oba kwenenya eri ba kitabwe mu mwoyo abalina obuyinza okuva ewa Kristo yenyini okubalangirirako okusonyiyibwa. Nga kyakusalirwa!!!! Basobola okutegera omutawana ggwe baletera obulamu bwabwe,obuzibu obunnene bwebabeeramu,
4. Okulimba okusinga obubi okwa sitani kwe kubuzabuza abatafaayo nga abakirizisa nti taliyo. N’olw’ekyo batwala obubonero bwekibi kye okubeera okubeera amagezi gabwe.
5. Oyo yenna ey’esigama kubusobozi bwe ye kenyini nga ssi ku Katonda, afaanana nga oyo ey’esigama ne mikono gye ku muggo omuvundu ogutambuzibwa.
6. NOMWOYO NAGWO GUFA?
Nedda, kubanga omwoyo tegufa nga tukiriziganya ne njigiriza y’ekitabo ekitukuvu , nobulombolombo, ne enzikiriza nenkola yamagezi agewala. Mukama ayogera n’obwegendereza, Totyanga abo abatta omubiri naye nga tebasobola kutta mwoyo(matayo 10,28).Nolwekyo omwoyo gusigalawo oluvanyuma lwokufa kwomubire.
Mungeri endala, waliwo nebigambo ebiretebwa mukuzuukira kwamuwala wa YAYIRO, omulundi gumu ,era nebamuwa ne mmeere(LUKA 8,55) Kubanga omuwala yali afudde, naye era bagamba nti omwoyo gwe gwakomawo.Kitegeeza nti omwoyo tegwafa kubanga singa gwabulawo, tebaligambye nti gwakomawo. Ekituufu omwoyo gusigalawo oluvanyuma lwokufa.
7. Okufa kw’omwoyo kyeki ?
Okufa kwomwoyo, kwekubulawo kwomuntu okuva mu mbeera oba ekitundu mwabadde abeera nga ayambibwako mwoyo wa Katonda. Kino kisoboka n’okubaawo nga okufa kwomubiri tekunabaawo nga bwetulaba mubyawandiikibwa mu kitabo ekitukuvu. A. Abantu ababeera mu kizikiza balabye ekitangala ekyamanyi ate nekisikirize kyokufa kwabwe kilabidde mu kitangaala. B. Naliko omulamu lumu wabweru wa mateeka naye amateeka bwegajja, ekibi kyajja nga kiramu era nenfa. Eteeka lyenyini eryansubiza obulamu lyeraga nga yekufa. Naye oluvanyuma lw’okufa kwomubiri, omwoyo ggwo gweyongerayo, naye nga singa mukusooka omubiri tegwalina nsibuko yakufa(ekibi) kubanga empeera y’ekibi kufa.
Buterevu kisoboka omuntu okugoba okufa kwomwyo nga okwomubiri tekunatuuka nga asinziira ku bigambo bya Mukama waffe.’Buli yenna abeerawo era nakiririza mu nze Talifa aliba mulamu. Mungeri endala kino kirina okubeera nga kyekigendererwa kyabuli mukiriza okwewangulira omulamu obutagwawo.
8. KISOBOKA KITYA OMWOYO OKUWANGULA OKUFA?
Nga Kristo bwali omuwanguzi w’ekibi era n’okufa, amanya g’okufa kwomwoyo gabula oba okukendeera era abao bonna abakiriza okulokolebwa okuva eri omununuzi era nabagulirirawo ddala obulamu obutagwawo.
Mumazima ddala mbagamba nti oyo awulira ekigambo kyange nakiriza oyo eyantuma, alina obulamu obutagwawo. Taligenda mukusalirwa musango , naye aliyita mu kufa natuuka mu bulamu.(Yowane.5,24). N’olwekyo, omutawaana gwokufa gugidwawo eri buli eyetaaga okuyambibwa oba okutwalibwa enkyukakyuka ya mazima, era nasigala mu nsi oba ekubo lyokulokolebwa eri tuleterwa Kristo omununuzi. Mumbeera eno, okufa kubulwa endabika yakwo ey’ebyewuunyo bwekityo obulamu obutagwawo nebwolesa obulambulukufu bwabwo anti omulabe asembayo okuzikirizibwa ye kufa.(Corinthians.15,26).
9. ENJAGERA EGAMBA NTI EBIKOLWA EBITUUFU EKIRIZIBWA MU BYOBWA KATONDA?
Simubutereevy kubanga kubanga bwekisigala nga ekikolwa ekikirizibwa kyekirungi okusinga ekikolwa ekitakirizibwa, naye emirundi egisinga ebyobwakatonda byo bikiriza bikolwa bya Katonda. Omutume Pawulo awandiika n’obwegendereza<
Naye ate olwo laki ekintu ekikirizibwa tekiyitibwa kya Katonda, kubanga era byonna biva wa Katonda? Mungeri endala, <


text:
Amawulire
Namutikwa w’enkuba wakutonya mu uganda okutuusa mu gw’okutaano.
Ivan Ssenabulya
April 16th, 2018
Bya Samuel Ssebuliba.
Banayuganda balabuddwa nga enkuba eyamaanyi bwegenda okufudembe mu bitundu bye gwanga ebisinga obungi, nga ogyeko mu bugwanjuba bwe gwanga.
Okusinziira ku alipota gyetufunye okuva mu kitongole ekya Uganda National Integrated Early Warning System ey’omwezi gwa APRIL – MAY 2018 , abalimi bagwana batandike okukozesa akakisa kano okwenunula okuva mu njala ebadde abamaamidde.
Wabula ate bano beebamu balabudde nga enkubade eno bwegenda okuggiramu amataba agatagambika ko n’okuyiika kw’etaka naddala mubifo ebyensonzi , kale nga bannayuganda bagwana okubeera obulindaala.


text:
EBINTU bya bukadde bwa nsimbi bisirikkidde mu muliro ogwakutte ekizinga Kimmi mu ggombolola y'e Koome mu disitulikiti y'e Mukono.
Ennyumba ezisinga obungi zaayidde nga tekusigadde wadde akaduuka akamu. Yingini, obutimba obukozesebwa mu kuvuba n'ebirala byonna byayidde.
Wano tewasigadde kyakulya, okwebikka ate ng'abantu 2 be baafudde. Omu yayingidde ennyanja ng'ayaka omuliro n'agwa mu mazzi tannazuuka. Omubaka Johnson Muyanja Ssenyonga ne Rev. Peter Bakaluba Mukasa batuuse mu kitundu okulaba bwe badduukirira abantu.


text:
Search music, mp3 or artists
Free download Mp3 that you want on Musica
Nantume Justine
Free download Nantume Justine mp3 for free
Omukyala oleeta otya amazzi ssenga justine nantume
Source: youtube
Senga Justine Nantume Alangide Abasajja abasaba Abakazi Amazi kyoka nga Bbo Bakalu
Source: youtube
Omusomo Gwabakulu Ogwa Senga Justine Nantume Gulese Nabakadde Bafa Enseko Ezikabya Namaziga Gwe Ugan
Source: youtube
SSENGA NANTUME JUSTINE SONG IN NEYIMBIRA BYANGE
Source: youtube
Nze banzina nina emyaka kumi netaano (15) nayiwa amazzi SSENGA JUSTINE NANTUME
Source: youtube
Okwekola by Senga Justine Nantume
Source: youtube
SENGA-OMUKAZI AKOLA ATYA AMAZZI? SENGA JUSTIN NANTUME
Source: youtube
Akatambi ka Senga Justine Nantume Bweyegade okulanga Buwala Ye Live Ku Mpewo Gwe Uganda
Source: youtube
Senga Justine Nantume Alangide Abasajja abatamanyi Kutusa Abakazi Kutiko Yo Mukwano YouTube 2
Source: youtube
Senga Nantume : Ottandika ontya mukyalawo mukabozi akekikulu
Source: youtube
Alex Muhangi Comedy Store Sept 2018 - Ssenga Nantume Vs Mc Mariachi
Source: youtube
Nantume Justine - Bazaeko ebweru
Source: youtube
SSENGA: AMAZZI GO'MUCHEERE KIKULU NYO KU BAANA ABAWALA..KOJJA KEVIN MUWOOMYA
Source: youtube
SENGA NATUME NGA ATANYA ESONGA Z'AMAKKA
Source: youtube
Senga Justine Nantume atabukidde abakazi- Abasajja Mubaweeko.
Source: youtube
Justine Nantume Ne Stelle Nyanzi - tusinga Desire Emana n'efilli
Source: youtube
SENGA LIVE
Source: youtube
Alex Muhangi Comedy July 2017 - Ssenga Justine Nantume
Source: youtube
Okusikina muluganda
Source: youtube
Ssenga Justine Nantume Alaze Abantu Obukodyo Obupya Obwomukisenge
Source: youtube


text:
Bya KIZITO MUSOKE
ABAAGEREESA nti omuzira taba na kitiibwa gye bamuzaala, baali batuufu anti n’abo ku kyalo okusibuka omujulizi Ambrozio Kibuuka, tebajjumbira kumusaba, kyokka ng’abalala bava e bunaayira buli mwaka okujja okweyoolerera ku mikisa ku kyalo kino.
Ambrozio Kibuuka y’omu ku bajulizi abattibwa e Namugongo ku kiragiro kya Ssekabaka Mwanga ng’abalanga okumujeemera ne batandika okusoma eddiini engwira, ezaali zireeteddwa Abazungu.
Yazaalibwa omwami Kisuule Katikamu Mulundaggana eyabeeranga ku kyalo Ttamu, mu ggombolola y’e Busimbi e Mityana, era nga muzzukulu wa Kasoma Nakatanza era nga yeddira Lugave.
Nnyina amuzaala ye Nampeera. Abantu bangi ku kyalo kino bw’obabuuza ku Ambrozio Kibuuka baddamu nti bamanyi kimu nti kwe bamuzaala kyokka nga tebajjumbira kugenda mu kereziya gye baazimba ku kyalo kino okusaba nga bayita mu ye. Omutuuze Paul Katamba agamba:
Yadde ffe tetujjumbira kumusaba naye abantu bangi bava e bunaayira okujja ku kijaguzo kye ne bamusaba era ne bafuna bye basabye”.
Okusinziira ku Migadde Mugandawasula, nga Kibuuka omujulizi aba amuyita jjajjaawe agamba nti , Kisuule jjajjaabwe yazaala omulenzi omu yekka n’abaana abawala abawerera ddala.
Kibuuka okugenda mu Lubiri kitaawe omuto Kawuula Semindi ye yamuweerezaayo ng’agamba omwana bw’aneeyisa obulungi ye ajja kufuna obwami.
Ambrozio Kibuuka yasigibwa mu Lubiri nga wa myaka 15, era omulimu gwe yatandikirako okukola gwali gwa kwoleza Kabaka ngoye, kyokka oluvannyuma yafuulibwa omugalagala.
Ambrozio ng’ali ne banne baatandika okwebbirira mu Lubiri lwa Kabaka e Mmengo ne bagenda okusoma eddiini eyali yaakaleetebwa Abazungu.
Mwanga bwe yakimanya yabalabula nga bwe yali ajja okutta buli anaasoma eddiini engwira. Kigambibwa nti ku lunaku lwennyini kwe battira Balikudembe, Ambrozio ne banne kwe baabatizibwa, era ng’eyababatiza yali Mapeera nga November 15 ne 16, 1885.
Wabula kino tekyabaterebula okugenda mu maaso n’okusoma eddiini. Bwe baali bakyebbirira okusoma, Ambrozio ne banne baakwatibwa era ne basalirwa omusango gwa kwokebwa na muliro, era baayokebwa nga June 3, 1886 e Namugongo.
Bino olwagwa kitaawe wa Ambrozio Kibuuka mu matu nti mutabani we attiddwa, yanyiigira nnyo muganda we, olw’okutwala mutabani we mu Lubiri n’afi irayo era yasalawo okusenguka ku kyalo, n’adda e Naama era ekisangibwa e Mityana.
Wabula bwe yamala okufa omulambo gwe baagukomyawo ne baguziika ku kiggya ky’ekika mu Ttamu. Abatuuze ku kyalo kino wadde babadde bakimanyi okumala ebbanga nti Ambrozio Kibuuka asibuka ku kyalo kino, babadde tebaafayo kuteekawo wadde ekijjukizo.
Kyokka abagamba nti faaza Dennis Kyemwa bwe yakyala ku kyalo kino mu 2004, yasalawo abakristu batandike okulamaganga ku kyalo kino buli mwaka era kino kikolebwa buli June 17.
Wano omutuuze omugenzi Sembuuze Sematiko we yaweerayo ettaka bazimbeko Eklezia eno ng’ekijjukizo kya Ambrozio Kibuuka, wadde nga ye yali Mukristaayo.
Okufa kw’Omujulizi Kibuuka kwasattulula famire ye


text:
Abatuuze e Mpambire, Kirumira w'agenda okuziibwa bakyayongobedde olw'okuviirwako omwana waabwe enzaalwa.
Okuva Kirumira we yalangirira nti avudde mu Poliisi ng'omuntu, n'agamba nti ab'e Mawokota North baagala abakiikirire mu Palamanti, babadde bamulinamu essuubi ddene wadde ng'abadde tannalondebwa.
Elvis Katongole, omu ku mikwano gye abadde atambula naye ng'agenzeeko e Mpigi, agamba nti Kirumira abadde mumalirivu okuvuganya ku ky'omubaka wa Mawokota North era abadde yaatandika dda okusisinkana abantu naddala mu mikolo egibeera mu Mpigi.
Abantu kye bamwogerako;
Jamirah Naluyange w'e Mpigi; Pulezidenti Museveni asooke yekenenye abantu baakola nabo naddala mu byokwerinda kuba obutemu obuliwo ennaku zino bulabika nga bukolebwa bakugu nga batendeke era bamanyi bulungi kye bakola.
Badru Kateregga; Nze ndaba nga gavumenti eremeddwa okukuuma abantu baayo kuba Kirumira baamuteekako ku lukalala lw'abagenda okuttibwa naye n'ataweebwa bukuumi ne bakituukirizza ne bamutta.
Sheikh Alafat Makondeere; Katusuubire ku luno gavumenti enaavaayo ne alipoota ennung'amu ku nfa y'omwana waffe kuba obutemu bwonna obuzze bubaawo naddala mu Basiraamu tewali yali avuddeyo ku nfa yaabwe mu bulambulukufu.
Yusu Mutyaba; Omugenzi abadde waaluganda lwange ate nga mukwano gwange era nga n'emikolo egimu gye bamuyitako mu Mpigi antuma ne mukiikirira bw'aba tasobodde naye kibigambo by'azze eng'amba alinga abadde akimanyi nti anaatera okufa.


text:
Amawulire
Omubaka Francis Zaale atuusidwa e Mityana.
Ivan Ssenabulya
October 11th, 2018
Bya Samuel Ssebuliba.
Wetwogerera nga omubaka we Mityana Francis Zaake amaze okutuusibwa e Mityana gyakikiirira oluvanyuma lwokudda mu gwanga okuva mu India gyabadde okumala enaku 40.
Nga bwekyakolebwa ku madda ga Robert Kyagukanyi, ono olutonye mu gwanga Police nemuyoola, okukakana nga emutute e Mityana.
Ono awerekedwako police patrol eziwerera dala 4, nga zonna zijjudde abaserika.
Ono nga tanatonye mu gwanga aliko obubaka bweyawereza bannayuganda n’agamba nti tebagwana kukozesa maanyi, kubanga kino kiyinza okuviirako okufa kw’abantu.


text:
BASAJJA (11.1km)
1 Joshua Cheptegei (UGA) 30:54
2 Jacob Kiplimo (UGA) 30:55
3 Selemon Barega (ETH) 31:01
4 Abadi Hadis (ETH) 31:01
5 Emmanuel Gniki (TAN) 31:08
6 Ilias Fifa (ESP) 31:39
7 Joel Ayeko (UGA) 31:48
JOSHUA Cheptegei eyawangulira Uganda omudaali gwa feeza mu mpaka z’ensi yonna, alaze foomu bw’awangudde emisinde gya IAAF Cross Country Permit ezaabadde mu kibuga Seville ekya Spain ku Ssande.
Obuwanguzi bwa Cheptegei bw’akomekkereza obujoozi bwa Selemon Barega owa Ethiopia abadde yeefuze emisinde gino nga yawangula omwaka oguwedde n’eza January 14 ezaali mu Elgoibar ekya Spain.
Cheptegei emisinde gino yagiddukidde eddakiika 30:54 bwe yeekutudde ku kibinja ky’abaddusi 11 abaabadde bakulembedde nga baakeetoloola emirundi mukaaga ku 10 era nga muno mwe mwabadde ne Bannayuganda abalala Jacob Kiplimo ne Joel Ayeko.
Kiplimo ye yasoose okuggulawo nga yeekutula ku kibinja ekinene ekyataddewo okuvuganya olwa foomu gye yayolesezza nga enzaalwa ya Ethiopia Barega ne Hadis entuuyo bazisaza bibatu. Ekibinja kyasigaddemu abaddusi bataano era akadde k’omulundi ogusemba we kaavugidde nga bakyavuganya.
Kilpimo ne Cheptegei beekutuddeko olwo ne batandika kuvuganya bokka na bokka, era ng’esigadde mmita 800 kyabadde ky’eraga lwatu nti Munnayuganda y’awangula naye nga tekinneeraga ani alya empanga.
Mu mmita 100, Cheptegei yakozesezza akakodyo k’okufubutuka n’awangula ng’addiriddwa Jacob Kiplimo eyawangula zaabu mu Cross country ezaali e Kololo.
“Gino gy’emisinde gye nsoose okudduka mu sizoni eno okuva mu November era nabadde sisuubira kuwangula kuba ngezaako kwongera ku mutindo gwa foomu yange.” Cheptegei bwe yategeezezza nga yaakatuuka ku kaguwa. Guno si gwe gusoose Cheptegei kwetaba mu mpaka zino ng’ogwasooka yaliyo mu 2015 bwe yakwata eky’okutaano.
Moses Kipsiro ye Munnayuganda eyali awanguddeko empaka zino nga yawangula mu 2008 ne 2009. Baabadde mu mpaka ez’omulundi ogwa 36 eza Cross Internacional de Itálica in Santiponce ku Ssande.


text:
Danny Lubwama Kigozi abangi gwe bamanyi nga Navio n’akinku mu nnyimba za Hip Hop ez’Olungereza atongozza oluyimba lwe ‘Njogereza’ abadigize ne bamusaba obutaddamu kuyimba Lungereza kuba ali ku kituufu.
Okumusiima baamuwadde n’omuwala amwogereze mu Luganda nga bali ku siteegi ekintu kye yakoze obulungi ne bamumukwasa. Bino byabadde mu bbaala ya Amnesia ku Lwokuna ekiro, omuyimbi Navio gye yabadde atongoleza oluyimba luno.
Nga tannayimba ku 8:30 mu ttumbi, Mith bwe bali mu kibiina kya Klear Kut ye yasose okusanyusa abadigize n’ayita Navio. Navio yasoose kuyimba nnyimba endala kyokka ng’abawagizi bamugamba nti tuyimbire ‘Njogereza’, era olwalusuddemu ebyana ne byekwata mu ppeya ppeya nga bwe binyeenya ku galiba enjole.
Olwalumaze abawagizi kwe kumutegeza nti “Navio kati oli ku kituufu” era sigala ng’oyimba mu Luganda kuba ako akayimba kagenze wala. Dj Nimrod eyabadde kalabaalaba w’omukolo yabuuzizza kye bagamba Navio nga tannayimba nnyimba ndala kwe mugamba nti baagala bamuwe omuwala amwogereze ku siteegi, bw’amumatiza amutwalire ddala.
Bino baagenze okubimalayo nga waliyo omuwala eyeesowoddeyo dda, era Navio ne bamusaba abalage ky’alinawo mu kwogereza mu Luganda. Navio yatokose mwana muwala n’amukkiriza era n’amulagirira we yapaakinze mmotoka ye amusange beggyewo.
Navio yazze n’omuwala gwe yakwata naye vidiyo eno wabula bakira engeri gye beeyisaamu yalese abadigize baliko akabuuza. Omuwala ono yazzeeko ku siteegi nga Navio ayimba ne babeera mu mbeera etaategeerekese ekyalese abawagizi nga beebuuza oba Navio yakyusizzaamu ku maama w’abaana kuba ayagala nnyo abawala abeeru.


text:
Poliisi mu Kampala n’emiriraano erabudde abazadde n’abayizi okubeera abeegendereza ennyo mu kuzza abaana ku masomero olw’abakuluppya abangi ennyo ababateegedde mu kibuga Kampala n’okusingira ddala mu ppaaka za takisi,mu butale egulwa ebikozesebwa ku masomero ssaako mu Bbanka gyebasasulira ebisale.
Ssekamwa wa poliisi mu ttundutundu lino Luke Owoyesigire ategeezezza nti abakuluppya bano beeyambisa nnyo ebiseera nga bino nebatanula okunyaga abazadde n’okubuzaabuza abayizi.Ono ategeezezza nti poliisi esindise basajja baayo mu bitundu ebirimu ebisulo by’abayise n’abadigize okutangira abaana ab’obuwala ab’obuwala obulenzilenzi okubabuzaabuza ne bubibatwalamu.


text:
Kyaddaki Frank Gashumba avuddeyo kubigambibwa nti yabonereza muwala we Sheila Gashumba.
Okuva ku Mmande sabiti eno, amawulire gatandiika okufuluma nti Sheila Gashumba yakubiddwa era kiteberezebwa nti bamukuba ku Ssande ekiro.
Wabula taata w’omwana Gashumba akakasiza nti muwala we yamubonereza ng’omuzadde kyoka agaanye okuwa ensonga lwaki yakikoze.
Mungeri y’emu agambye nti abantu balina eddembe okwogera kyoka tayinza kutambuliza nsonga za famire ku Face Book.
Wabula kigambibwa nti Sheila Gashumba okwagala abasajja omuli n’omuyimbi Fik fameica y’emu ku nsonga lwaki yakubiddwa wadde kitaawe agaanye okuwa ensonga.
Frank Gashumba yeyogeredde ekyamukubizza muwalawe Sheila
Frank Gashumba yeyogeredde ekyamukubizza muwalawe Sheila. Vidiyo ya President waalwo Josephat Sseguya
Posted by Bukedde on Thursday, October 4, 2018


text:
Omubaka we Bukono mu disitulikiti y’e Namutumba era minisita omubeezi ow’eby’ettaka Persis Namuganza, agaanye okukkiriza alipoota y’akakiiko ka palamenti akakwasisa empisa, akaamusingisiza omusango gw’okuvoola sipiika Rebecca Kagada n’okutatana ekitibwa kya palamenti.
Namuganza agamba nti akakiiko kabaddemu kyekubiri n’okuzinira ku ntoli za Sipiika Kadaga okusobola okufuna omukisa okusindikibwa mawanga g’ebweru okulya obulamu.
Mungeri y’emu agambye nti akakiiko kalemwa okugenda e Bukono okwekeneenya n’okufuna obujjulizi ekivaako obuzibu, ekiraga nti alipoota tetuukiridde.
Minisita Namutumba agamba nti ensonga zabwe bagenda kweyongerayo mu kkooti okusobola okufuna amazina n’obwenkanya.
Obutakkaanya bwa Namuganza ne Kadaga bwatandika oluvannyuma lwa Kadaga okukuliramu omukolo gw’okutuuza Omulangira w’e Bukono nga February 26, 2018 ekintu Namuganza ky’awakanya.
Embeera eno yawalirizza abayizi Abasoga abeegattira mu kibiina kya Basoga Nseete abasomera mu ttendekero lya Uganda Institute of Information and Communication Technology e Nakawa okusaba minisita w’ebyettaka Persis Namuganza aveeyo yeetondere Kyabazinga, Sipiika Rebecca Kadaga n’Obusoga bwonna.
Minisita Namuganza kigambibwa nti, yali ku mukolo ogw’okutongoza amazzi ga nayikonto e Bukhono n’alagira abantu okukwata amayinja n’embooko bakube Kyabazinga Gabula Nadiope IV ng’akyadde mu kitundu ky’e Bukhono.
Yalangira Sipiika Kadaga nga bw’alemeddwa okusakira Busoga n’awa ekyokulabirako nti Gavumenti yassaawo pulogulaamu z’ebyenkulaakulana ez’enjawulo omuli eya NUSAF mu mambuka g’eggwanga, eya Rwenzori mu bugwanjuba, Minisitule y’e Teso ne pulogulaamu y’e Luweero Triangle naye nti’ Busoga teweebwangako pulogulaamu eyenjawulo n’akissa ku Kadaga nti yalemesezza buli kintu.
Bagamba nti Namuganza teyakoma awo yagenda mu maaso n’ategeeza nti, ayagala essaza lya Bukhono lyekutule ku Busoga lyegatte ku Bulamoji eritwalibwa Omulangira Edward Columbus Wambuzi eyavuganyaako ne Gabula ku ntebe y’Obwakyabazinga.


text:
Reginah Nengesa 80 ow’e Kisugu - Wabigalo yasooka kubeera Busoga gye yasinziira okugulira muwala we Gorreti Nansamba ettaka mu bitundu by’e Wabigalo mu...
ABAWALA bangi abafaayo okwekuumira ku mulembe essira basinga kuliteeka ku ffeesi, ne beerabira okulabirira emibiri gyabwe okugikuuma nga giri wamu ne gitayiikayiika....
ENKWAWA kye kimu ku bitundu ku mubiri ebitera okukuusiira. Oluusi omuntu ne bw’aba mweru, era weesanga nga mu nkwawa waddugavu.
EKITENGI gwe musono ogutakka bbeeyi. Era n’Abazungu kati babyambala. Omwaka guno, waliwo emisono egijjumbiddwa era nga bw’oba tonnagwambalako ate nga weebala...
Bino yabinnyonnyodde PATRICK KIBIRANGO. “Bye nnyambala nfuba okulaba nga bigendera ku kikula ky’omubiri gwange.
ABAKYALA n’abawala bafaayo okulabirira enviiri zaabwe, kubanga zikola kinene ku ndabika y’omukyala. Ku bakyala abalina enviiri ezitaweza ppaafu, oluusi...
EMISONO gy’enviiri gijja ne giggwaako ate ne gittuka bupya. Akaviiri ka ‘Vibration Top piece’ kabaddewo emyaka, wabula ng’abakyala basinga kukakozesa ku...
BULI olukya abantu bavumbula ebipya ebibakuumira ku mulembe, era ebibafuula ab’enjawulo.
OMUWALA omulungi bw’agattako okwambala ebirungi awo amakulu g’ekigambo kunyirira obeera ogafunye. Merisha Nakanjakko 23, ow’e Mengo nga muyizi ku yunivasite...
ABAWALA bangi balowooza nti okutambula n’omulembe kitegeeza kwambala kwokka, ekitali kituufu. Ne bw’oyambala n’onyuma naye enviiri n’otofaayo kusibamu...
17 Oct 2018
17 Oct 2018
17 Oct 2018
16 Oct 2018
16 Oct 2018


text:
UGANDA: NBS TV Uganda has added Eyakabassanya Muwala we Gumusinze video
Eyakabassanya Muwala we Gumusinze
Omulamuzi wa kooti enkulu e mukono Margret Mutonyi asingisizza taata owe myaka 40 omusango gwo kukabasanya muwalawe owe myaka 6 gyoka. Omulamuzi Mutonyi ategezeza kkooti nti obujulizi bwona obwaletebwa okulumiriza taata ono kaggwa ensonyi bumala era bwatyo nawa enaku zomwezi nga 3 omwezi ogugya okumuwa ekibonerezo ekimusanidde.
—— AUTO – GENERATED; Published (Halifax Canada Time AST) on: July 20, 2018 at 01:13PM


text:
Bya JOHNBOSCO MULYOWA
POLIISI e Kyotera eggalidde dayirekita w’essomero lya Kyotera Infant Pri.Sch, ne Heedimasita w’essomero lino ng ababalumiriza obulagajjavu obw abaviirako abaana babiri okuva mu kisulo ky’essomero lino ne babula mu ngeri etaategerekeka kati ebbanga lya wiki nnamba!
Okukwaatibwa kwa bano kyaddiridde bazadde boomu ku mwana eyabula Newton Matovu 12, abadde asoma mu P.6 era abadde Head Boy ku ssomero lino okulumba essomero ne bakubagana ebikonde naabamu ku basomesa abasaangiddwaawo nga baagala babannyonnyole amayitire g’omwana waabwe.
Mu lutalo luno abasomesa babiri baaakubiddwa bubi nnyo!
Olutalo luno lwakkakanyiziddwa poliisi y’e Kyotera eyabadde edduumirwa DPC Musa Kayongo eyazze n’abaserikale ne basobola okutaasa abasomesa abaabadde bakubwa ng’eno abaana ku ssomero bwe bakuba enduulu n’okukaaba era poliisi ekutte abazadde bano okubadde nnyina wa Matovu eyabula Debrah Namubiru ne batwaala ku kitebe kya poliisi e Kyotera.
Bazadde ba Matovu baabadde bakyaawuttula abasomesa ate omuzadde omulala Amos Kizito okuva e Buddo nga naye kitaawe womwana Micheal Kikonyogo 11 abadde asoma P.2 ku ssomero lino naye naatuuka oluvannyuma lw’okufuna amawulire nti naye omwana we, yabula okuva mu kisulo kyessomero lino!
Ku poliiisi DPC Kayongo yeevuumbye akafubo n’abazadde b’abaana bano okusala entotto ku ngeri poliisi gy’egenda okubayamba okuzuula abaana.
Abazadde balumirizza essomero obutaafaayo ku baana baabwe okubakuuma kwossa okunoonya nga babuze nga kyebaakola kyokka kutegeeza poliisi.
Omusango guli ku fayiro namba CRB 489/2018 ku poliisi e Kyotera.


text:
ABATUUZE b'e Kajjansi balaajanidde UNRA oluvannyuma lw'ekimotoka kya "UNICEF" okutomera ettaawo abeebigere lye bakozesa okusala ekkubo ne liseeseetuka...
Nanangwe, nnyina w’omwana yasekeredde owapoliisi n’ategeeza kkooti ng’ebbaluwa ya Zia Angelina Medical Centre omuserikale gy’alaze bw’eri enjingirire kubanga...
SSEMAKA aludde ng’aliimisa mutuuze munne gw’abadde ateebereza okumwagalira mukyala we gw’alinamu abaana bana, amaze n’amukwatira mu makaage ng’anyumya...
KIRAABU ya Lweza FC eyonjezza akabuga k’e Kajjansi ne Lweza mwe bava n'ekigendererwa okutumbula obuyonjo mu kitundu kyabwe.
19 Oct 2018
19 Oct 2018
19 Oct 2018
19 Oct 2018
19 Oct 2018


text:
Kiddiridde abatwala eby’obuyonjo mu Kawempe okwemulugunyiza KCCA ng’obucaafu okuli kazambi ayanjaala mu bizimbe naddala ng’enkuba etonnye, kasasiro ne kaabuyonjo ezijjula abatuuze ne bamansa obubi mu buveera.
Esther Nannyunja atwala ebyobulamu agamba nti ku miruka 18 egiri mu Kawempe, 10 ku gyo okuli Makerere III, Kyebando, Kawempe I ne II, Bwaise I ne II, Wandegeya n’emirala obucaafu bwasukka era endwadde ng’ekiddukano zitadde bangi ku ndiri.
Wano Emmanuel Sserunjogi Meeya wa Kawempe w’asabidde bassentebe okusitukiramu nga bakwatagana ne bakansala baabwe wamu n’abakulembeze abalala okulwanyisa embeera eno.
Sserunkuuma olukiiko yalutuuzizza ku Tick Hotel e Kawempe n’anenya abakulembeze okwesuulirayo ogwa nnaggamba.
Yabasabye okusitukiramu batandike emisomo eri abatuuze mu buli zooni okulaba ng’ensonga eno egonjoolwa.


text:
Ababaka mu lukiiko lw’eggwanga balaze obutali bumativu bwabwe eri okusazibwamu kw’emirimu gy’akakiiko k’eby’ebitabo by’eggwanga olw’okuba akabondo k’ababaka banna NRM kabadde kagenda kutuula.
Ensonga eno esiikudde kacaali mu babaka abamu ne beebuuza n’okwebuuza obanga ensonga z’akabondo obubondo zisobola okuyingirira emirimu gy’olukiiko lw’eggwanga emitongole egyalondesa ababaka.
Munna DP Florence Namayanja agamba nti kino ssi kaaki ssi kya bwenkanya sso nga munne Beatrice Anywar agambye nti omukubiriza waabwe ebintu ng’ebyo asaananga n’abiteekanga ku lukalala lw’ebirikolebwa bireme kuyingirira nteesa z’ababaka.Bano babadde baayise abakungu b’ekitongle ky’eby’amasannyalaze ku nsonga z’ensaasaanya yabwe.


text:
Abatuuze ku kyalo Njagaasi ekisangibwa mu muluka gwe Bugonzi mu ggombolola ye Kitenga beekubidde enduulu eri abakulu abatwala district yaabwe eye Mubende badduukirirwe ku mbeera y’eby’enjigiriza mu kitundu kino ebitakyasoboka baana bato abatandika okusoma.Omu ku batuuze mu kitundu kino era omutongole wa Ssaabasajja Kabaka wa Buganda eruuyi eno Mukyala Lwabutentule Jane ategeezezza nti abaana baabwe abaalibaddenga batandika okusoma tebalina ssomero liri kumpi lya ddaala lya Primary webayinza kubatwala ng’eriri okumpi liri mu mayiro 15 abaana bano zebatasobola kutambula.
Omukyala ono era ategeezezza nti baalina essomero mu kitundu kyabwe limu eryali erya Gov’t wabula neribaggyibwako ng’abakungu b’eby’enjigiriza beekwasa nti abazadde tebalitutteemu baana nga lyayitibwanga Kitaama PS era neriggalwa olwo abaana baabwe nebasigalira obutakyasoma.Mungeri yeemu ono agamba nti ye ne batuuze banne basobeddwa eka ne mu kibira kubanga enkola za Gov’t ez’enjawulo ewaabwe tezituusibwayo ng’ebintu bingi bawulira biwelire nga bikolebwa mu bitundu ebirala ng’ewaabwe bikirako ebyagobwayo.


text:
Kamalabyonna wa Buganda Oweekitiibwa Charles Peter Mayiga ategeezezza nti essaawa yonna waakwanjulira Obuganda omulimu gw’okuzimba Amasiro ga Bassekabaka ba Buganda age Kasubi wegutuuse.
Mukuumaddamula asinzidde mu Bulange Mengo n’ayanjulira Olukiiko ebintu eby’enjawulo byakoze ekiseera kye yaakamala n’Eddamula ya Buganda eky’emyaka ena era n’asiima abataka n’Obuganda bwonna okumuwa omukisa ogukwasizaako Obuganda okugenda mu maaso.Kamalabyonna ayogedde ne ku ministry y’Abaganda ababeera ebweru wa Buganda ne Uganda.
Ono yakwasibwa Ddamula wa Buganda ng’ennaku z’omwezi 15th ogw’okutaano omwaka gwa 2013.
Kivvuunuddwa Charles Kizindo
Photo Credit: Daily Monitor


text:
Weebale kukuuma mubbiri.
Weebale kusiima.
Okikwasaganya otya?
Mukwano. Nze nneekolera ate neewa emirembe.
Mpozzi ggwe ani era obeera wa?
Nze Shakirah Nazziwa, mbeera Mityana.
Okola mulimu ki?
Ntunda ngoye.
Oyagala musajja atya?
Njagala omwetegefu okwekebeza omusaayi, okugenda mu bazadde sifuddeeyo oba alina abaana. Alina okuba n’amaka ge nga teyeddira nnyonyi anantwalangako awutu. Kuba, 0705802999.
Nze Zaina Nakyanzi 32, mbeera Buloba, nnina omwana omu. Nnoonya mwami ali ku ddagala ng’alabika bulungi kuba nange bwendi. Njagala anaasobola okunjagala n’omwana wange. Alina okuba ng’alina omulimu ogw’obuvunaanyizibwa nga mwetegefu okukola obufumbo. Njagala ali wakati w’emyaka 32 - 45 ng’alina ke yeekoledde kuba nange embeera ssi mbi. Ssimu 0792291300
Nze Rahuma mbeera nu Kampala. Nnoonya mwami nga Musiraamu ng’ali wakati w’emyaka 40 - 50 ng’ali ku ddagala lya ARVS. Njagala alina omulimu nga yazimba nga mwetegefu okukola obufumbo. Ateekwa okuba ng’alabika bulungi kuba nange nnyirira. Ndi ku ssimu, 0708302038.
Nze Namakula F Asimwe Nnoonya omwami Omunyankole, Omunyarwanda ng’ali wakati w’emyaka 30 - 40 nga mulungi, alina empisa . Nze ndi wa myaka 26 nnina n’omwana omu nga mbeera Jinja. Omwetegefu nkubira ku, 0700518104.
Nze Ruth mbeera Kampala, nnina emyaka 39. Nnoonya omwami ng’ali wakati w’emyaka 39 - 60 nga wa buvunaanyizibwa ng’akola. Njagala ali ku ddagala ly’akawuka akaleeta siriimu naye nga wa buvunaanyizibwa kuba nange ndi mukazi wa buvunaanyizibwa. Alina omukyala n’eyeddira endiga temutawaana. Atya Katonda kuba 0755287609.
Nnina emyaka 40, njagala omwami ali ku ARVs ng’alabika bulungi. Alina ewuwe nkubira ku, 0706710234 twogere.
Nze Hadija, nnina ffiga, ndi muwala mulungi ate nga nkola. Nnoonya omwami tukole omukwano ogw’ekyama. Kuba 0786660764 oba 0703493517.
Nze Hanifa. Nnina wooteeri. Nnoonya omusajja tukole omukwano ogw’ekyama kuba 0751869893 0756732341 oba 0756849850.
Nze Nuuru nnina ffiga ey’akabi ate ndi mulungi. Nnoonya musajja. Kuba 0756849820.


text:
Bobi Wine alaze ky’agenda okuzzaako kyokka poliisi nayo erabudde aba People Power ku kugondera amateeka.
Mulimu Aba Flying Squad 4 abasongeddwamu olunwe ku by’okutta Kirumira.
Tosubwa omukazi agenze ewa sipiika wa palamenti okumuloopera omubaka eyamuzaalamu omwana nga kati ali mu maziga.
Mu Tambula n’Omulembe mulimu engeri gy’olabirira enviiri ezitaweza ppaafu. Byonna mu Bukedde w’Olwomukaaga.
Mu Byemizannyo: Tukulaze engeri KCCA ne Vipers buli omu bw’awera okukuba ebituli mu notisi za munne bwe banaaba battunka ku Lwomukaaga mu gwa FUFA Super Cup.


text:
Ministry y’eby’obulamu esambazze ebibadde byogerwa abataka mu district z’ettundutundu lya Karamoja ne Teso nti abamu ku batuuze baabwe abeewandiisa okufuna obutimba bw’ensiri tebaabufunye mu ggandaalo eriwedde ng’enteekateeka ya ministry bweyali.
Ssekamwa wa ministry eno Vivian Nakaliika ategeezezza nti abatuuze bonna abeewandiisa baafunye obutimba bwabwe ng’abagamba nti tebaafunye kyamazima tebeewandiisa.Kino kiddiridde abamu ku bataka mu district ya Pader okuvaayo nebavumirira ministry eno obutabategeerezaawo mu budde ku nnaku zebanaaweerwamu obutimba.
Kivvuunuddwa Charles Kizindo
Photo: NRS International